Wall Street: Τρίτη διαδοχική μέρα ισχυρής ανόδου για τον Dow Jones | LiFO\nΓια τρίτη διαδοχική μέρα καταγράφηκε ισχυρή άνοδος του Dow Jones, ενώ άνοδος σημειώθηκε και στα ευρωπαϊκά χρηματιστήρια\n26.3.2020 | 23:47\nΟ βιομηχανικός δείκτης Dow Jones κατέγραψε για τρίτη συνεχόμενη συνεδρίαση ισχυρή άνοδο, τη μεγαλύτερη μέσα σε τρεις διαδοχικές συνεδριάσεις τα τελευταία 90 χρόνια.\nΗ ισχυρή άνοδος καταγράφηκε παρά την εβδομαδιαία αύξηση ρεκόρ του αριθμού ανέργων στις ΗΠΑ και μετά την ψήφιση από την Γερουσία ενός σχεδίου μαμούθ για την ανάκαμψη της αμερικανικής οικονομίας, που έχει παραλύσει από την κρίση της πανδημίας του κορωνοϊού. Ο βιομηχανικός δείκτης Dow Jones έκλεισε με άνοδο 1.351,62 μονάδων, (+6,38%), στις 22.552,17 μονάδες, σε μια συνολική άνοδο +21% από την Δευτέρα.\nΟ δείκτης Nasdaq των εταιρειών υψηλής τεχνολογίας ενισχύθηκε κατά 413,24 μονάδες (+5,6%) και έκλεισε στις 7.797,54 μονάδες ενώ ο δείκτης Standard & Poor's 500 έκλεισε στις 2.630,07 μονάδες, αυξημένος κατά 154,51 μονάδες (+6,24%).\nΆνοδος και στα ευρωπαϊκά χρηματιστήρια\nΜε άνοδο έκλεισαν και τα ευρωπαϊκά χρηματιστήρια. Ο πανευρωπαϊκός δείκτης Stoxx Europe 600 σημείωσε άνοδο 1,8%. Ο DAX στη Φρανκφούρτη κέρδισε 1,28% στις 10.000,96 μονάδες. Ο FTSE 100 στο Λονδίνο ενισχύθηκε 2,24% στις 5.815,73 μονάδες. Ο CAC-40 στο Παρίσι σημείωσε κέρδη 2,51% στις 4.543,58 μονάδες. Ο FTSE MIB στο Μιλάνο κέρδισε 0,73% στις 17.369,38 μονάδες. Ο IBEX 35 στη Μαδρίτη ενισχύθηκε 1,31% στις 7.033,20 μονάδες.\nΣτις 573,35 μονάδες ο Γενικός Δείκτης Τιμών στην Αθήνα\nΙσχυρή άνοδο κατέγραψε η χρηματιστηριακή αγορά, κλείνοντας με υψηλά κέρδη για δεύτερη συνεδρίαση, εν μέσω θετικού κλίματος και στην αγορά ομολόγων. Η αγορά βρήκε ισχυρό στήριγμα στην Ευρωπαϊκή Κεντρική Τράπεζα η οποία ανακοίνωσε την επιλεξιμότητα και των ελληνικών ομολόγων στο έκτακτο QΕ, ενώ ξεκίνησε και τις αγορές τίτλων και ελληνικών, στο πλαίσιο του νέου προγράμματός της αγορών ομολόγων, ύψους 750 δισ. ευρώ.\nΣτο επίκεντρο του επενδυτικού ενδιαφέροντος βρέθηκαν οι τραπεζικές μετοχές, οδηγώντας την αγορά πάνω από τα επίπεδα των 570 μονάδων. O Γενικός Δείκτης Τιμών έκλεισε στις 573,35 μονάδες, σημειώνοντας άνοδο 3,78%. Ενδοσυνεδριακά κατέγραψε υψηλότερη τιμή στις 577,45 μονάδες (+4,53%). Ο βασικός χρηματιστηριακός δείκτης έχει καταγράψει συνολικά κέρδη 11,75 % κατά τις δύο τελευταίες ανοδικές συνεδριάσεις. Η αξία των συναλλαγών ανήλθε στα 93,454 εκατ. ευρώ, ενώ διακινήθηκαν 62.136.758 μετοχές. Ο δείκτης υψηλής κεφαλαιοποίησης σημείωσε άνοδο σε ποσοστό 4,18%, ενώ ο δείκτης της μεσαίας κεφαλαιοποίησης ενισχύθηκε σε ποσοστό 1,84%.


Φανάρια κοντά σε σχολεία για την ασφαλή διέλευση των μαθητών - protionline.grprotionline.gr\nΠΡΟΒΛΕΨΗ ΓΙΑ ΤΟΠΟΘΕΤΗΣΗ ΦΩΤΕΙΝΟΥ ΣΗΜΑΤΟΔΟΤΗ ΣΤΟ ΔΗΜΟΤΙΚΟ ΣΧΟΛΕΙΟ ΕΛΙΚΗΣ ΑΠΟ ΤΗΝ ΠΕΡΙΦΕΡΕΙΑ\nΜε μία μεγάλη εργολαβία συνολικού ύψους 600.000 ευρώ, η Περιφέρεια Δυτικής Ελλάδας λειτουργεί προληπτικά στα προβλήματα και τις βλάβες που παρουσιάζονται στη φωτεινή σηματοδότηση, στο δίκτυο ευθύνης της, το μεγαλύτερο μέρος του οποίου είναι πεπαλαιωμένο. Επίσης, με άλλη εργολαβία, προϋπολογισμού 200.000€ εγκαθίστανται νέοι σηματοδότες σε διασταυρώσεις της ΠΕ Αχαΐας που έχουν κριθεί επικίνδυνες, βάσει των στοιχείων που έχουν συγκεντρωθεί και των μετρήσεων που έχουν διενεργηθεί.\nΠρόκειται για τοποθέτηση φωτεινών σηματοδοτών σε επικίνδυνες διασταυρώσεις, σε σημεία κοντά σε σχολικά συγκροτήματα για την προστασία των μαθητών, αλλά και σε τμήματα του οδικού δικτύου, όπου έχουν σημειωθεί τροχαία ατυχήματα. Με την εγκατάσταση των φαναριών ικανοποιούνται αιτήματα τοπικών κοινωνιών, καθώς τα επικίνδυνα σημεία επισημάνθηκαν από τοπικές Αρχές και συλλογικούς φορείς.\n΄΄Η Περιφέρεια Δυτικής Ελλάδας συνεχίζει τις παρεμβάσεις της για την οδική ασφάλεια. Προσπαθούμε με κάθε τρόπο και μέσο να θωρακίσουμε την ασφαλή κυκλοφορία πεζών και οδηγών΄΄, τόνισε ο Περιφερειάρχης Απόστολος Κατσιφάρας, επισημαίνοντας ότι με ιδιαίτερη ευαισθησία αντιμετωπίζονται τα αιτήματα που αφορούν τη ρύθμιση της κυκλοφορίας κοντά στα σχολικά συγκροτήματα: ΄΄Προέχει η ασφάλεια των παιδιών μας με τη διαμόρφωση ενός ασφαλούς οδικού περιβάλλοντος για τη βελτίωση της ποιότητας ζωής όλων μας΄΄.\nΠαρέμβαση έπειτα από μετρήσεις και καταγραφές επικινδυνότητας\nΗ Περιφέρεια Δυτικής Ελλάδας παρεμβαίνει έπειτα από μετρήσεις και την καταγραφή στοιχείων που επιβεβαίωσαν το βαθμό επικινδυνότητας. Αφού εκπόνησε τις απαραίτητες μελέτες και εξασφάλισε τις απαιτούμενες πιστώσεις, προχωρά στην υλοποίηση. ΄΄Πρόκειται για μια χρονοβόρα διαδικασία που αντί να μας κουράζει, μας αφυπνίζει διότι οι ασφαλείς μετακινήσεις είναι στις προτεραιότητές μας΄΄, πρόσθεσε ο κ. Κατσιφάρας.\nΉδη, έχει δρομολογηθεί η τοποθέτηση φωτεινών σηματοδοτών σε πολλά σχολεία, κυρίως της Πάτρας, ενώ, μεταξύ άλλων, σηματοδότες πρόκειται να τοποθετηθούν και επί της ΠΕΟ Πατρών – Κορίνθου στο ύψος της Ελίκης στην Αιγιάλεια, καθώς είναι απαραίτητη η κάθετη σήμανση. Αντίστοιχα αιτήματα είχαν διατυπώσει το Τμήμα Τροχαίας Αιγίου και ο Δήμος Αιγιάλειας.\nΔιαγωνισμός για την αποκατάσταση βλαβών\nΕξάλλου, προκηρύχθηκε ήδη διαγωνισμός για την αποκατάσταση βλαβών φωτεινής σηματοδότησης αρμοδιότητας ΠΔΕ για την περίοδο 2018-19. Πρόκειται για έργο προϋπολογισμού 600.000 ευρώ, για το οποίο θα διενεργηθεί δημοπρασία την Πέμπτη 15 Μαρτίου. Εξάλλου, την Παρασκευή 16 Μαρτίου, δημοπρατείται η εργολαβία «Εργασίες εγκατάστασης φωτεινής σηματοδότησης κόμβων εντός της ΠΕ Αχαΐας», προϋπολογισμού 200.000 Ευρώ.\nΟι διαγωνισμοί προκηρύχθηκαν από τη Γενική Διεύθυνση Αναπτυξιακού Προγραμματισμού και Υποδομών – Διεύθυνση Τεχνικών Έργων – Τμήμα Συγκοινωνιακών Έργων. Περαιτέρω πληροφορίες είναι διαθέσιμες στη διεύθυνση www.promitheus.gov.gr\nΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ · ΣΧΟΛΕΙΑ · ΦΑΝΑΡΙΑ · ΦΩΤΕΙΝΟΙ ΣΗΜΑΤΟΔΟΤΕΣ\nΚΕΑ: Τι αλλάζει από 1η Μαρτίου -Διευκρινίσεις με συμψηφισμούς ποσών\nΠλούσιο φιλανθρωπικό έργο το 2017


Lucid: Μετά το Air θα ακολουθήσουν προσιτά ηλεκτρικά | newsall.gr\nΑρχική AUTO MOTO autoblog.gr Lucid: Μετά το Air θα ακολουθήσουν προσιτά ηλεκτρικά\nLucid: Μετά το Air θα ακολουθήσουν προσιτά ηλεκτρικά\nΤον περασμένο Σεπτέμβριο η Lucid παρουσίασε το Air, η κυκλοφορία του οποίου αναμένεται να ξεκινήσει το δεύτερο εξάμηνο του τρέχοντος έτους. Η τιμή της βασικής έκδοσης του πολυτελούς ηλεκτρικού sedan, που έχει έναν ηλεκτροκινητήρα απόδοσης 480 ίππων και προσφέρει αυτονομία 653 χιλιομέτρων, ξεκινά από τις 77.400 δολάρια αλλά μειώνεται στα 69.900 δολάρια μετά την κρατική έκπτωση φόρου 7.500 δολαρίων που ισχύει στις ΗΠΑ.\nΑκολουθεί η έκδοση Touring, που ξεκινά από τις 95.000 δολάρια (87.500 δολάρια μετά την κρατική έκπτωση φόρου), και παίρνει κίνηση από δύο ηλεκτροκινητήρες απόδοσης 620 ίππων. Έτσι, είναι τετρακίνητο και έχει αυτονομία 653 χλμ.\nΈπειτα, η έκδοση Grand Touring του Air αποδίδει 800 άλογα, έχει αυτονομία 832 χλμ και κοστίζει 139.000 δολάρια (131.500 δολάρια μετά την κρατική έκπτωση φόρου), ενώ η κορυφαία έκδοση ονομάζεται Dream Edition και διαθέτει δύο ηλεκτροκινητήρες που αποδίδουν συνδυαστικά 1.080 άλογα. Τα 0-96 χλμ/ώρα (0-60 μίλια/ώρα) έρχονται σε λιγότερο από 2,5 δευτερόλεπτα, ενώ το 400άρι το κάνει σε μόλις 9,912 δευτερόλεπτα, με ταχύτητα εξόδου τα 144,4 μίλια/ώρα (232,4 χλμ/ώρα).\nΌπως καταλαβαίνεις, το πρώτο μοντέλο της Lucid Motors μόνο φθηνό δεν μπορεί να θεωρηθεί, ούτε για την αγορά της Αμερικής. Μιλώντας στο συνέδριο SMMT Electrified, ο διευθύνων σύμβουλος της εταιρίας, Peter Rawlinson, υπαινίχθηκε ότι η εταιρεία θέλει να κάνει τα αυτοκίνητα προοδευτικά πιο προσιτά, σε προοδευτικά περισσότερο κόσμο, τονίζοντας:\nΤο εργοστάσιό μας στην Αριζόνα είναι σε θέση να επεκταθεί από τη σημερινή παραγωγική δυνατότητα των 34.000 μονάδων ετησίως. Ακολουθούμε αυτό το μοντέλο: εκκίνηση με ένα προϊόν υψηλών προδιαγραφών και σταδιακά το καθιστάς πιο προσιτό.\nΤο εισαγωγικό κόστος είναι ο βασικός μοχλός για ευρύτερη υιοθέτηση των ηλεκτρικών από όλους τους κατασκευαστές, προς όφελος όλης της ανθρωπότητας και των μελλοντικών γενεών. Έχω ένα σαφές όραμα για να φτάσουμε στο μυθικό ηλεκτρικό αυτοκίνητο των 25.000 δολαρίων [για όλους τους OEM]. Και θα χρειαστεί ένα πράγμα για να το καταφέρουμε: τεχνολογία.\nΣύμφωνα με τον Rawlinson, το κόστος ιδιοκτησίας και η απόδοση της μπαταρίας είναι οι γενικοί παράγοντες για τους κατασκευαστές και τους χρήστες των ηλεκτρικών οχημάτων. Ωστόσο, ο Rawlinson θεωρεί ότι οι ανταγωνιστές του αντιμετωπίζουν το ζήτημα του κόστους της μπαταρίας με “μυωπική” εστίαση.\nΣυνεχίζοντας, το πρώην υψηλόβαθμο στέλεχος της Tesla, αναγνώρισε τη σημασία της προσιτής τεχνολογίας των μπαταριών, αλλά πρότεινε ότι η άμεση εστίαση πρέπει να είναι η αποτελεσματικότητα των κυψελών της μπαταρίας, τονίζοντας:\nΠόσα μίλια μπορώ να ταξιδέψω ανά κιλοβατώρα; Ποιος είναι ένας καλός αριθμός; Επιτυγχάνουμε 4,5 μίλια/kWh, με ένα σχετικά πολυτελές αυτοκίνητο, όπως το Lucid Air. Φανταστείτε αν μπορούμε να φτάσουμε στα 6 μίλια/kWh με ένα πιο προσιτό αυτοκίνητο. Πιστεύω ότι αυτός ο αριθμός να παρακινήσει τον κόσμο, που θα οδηγήσει αυτό το εκκρεμές να προχωρήσει προς την ευρεία μαζική υιοθέτηση των ηλεκτρικών.\nΑν μπορώ να διπλασιάσω την απόδοση, μπορώ να φτάσω στην ίδια αυτονομία με το μισό μέγεθος της μπαταρίας. Αυτό θα μειώσει κατά το ήμισυ το κόστος της μπαταρίας και θα μειώσει κατά το ήμισυ το βάρος της μπαταρίας. Σίγουρα αυτό είναι καλύτερο, από το να σκαλίζεις το κόστος της μπαταρίας.\nΚλείνοντας, ο Rawlinson ανέφερε ότι αναπόφευκτα όλα τα αυτοκίνητα θα γίνουν ηλεκτρικά, λέγοντας:\nΌλα θα αφορούν την τεχνολογία και την αποδοτικότητα. Οι εταιρείες που εστιάσουν σε αυτό θα είναι οι νικητές. Αυτός είναι ένας αγώνας που όλοι μας δεν μπορούμε να χάσουμε. Όλοι αναπνέουμε τον αέρα και για τις μελλοντικές γενιές χρειαζόμαστε αυτόν τον καθαρό αέρα. Βλέπω την τεχνολογία που υποστηρίζει τα ηλεκτρικά ως τον μεγάλο οδηγό, που μου δίνει τεράστια ελπίδα και αισιοδοξία για το μέλλον.\nΠροηγούμενο άρθροΣτο σφυρί μια Porsche 911 GT3 RS με έξτρα 256.640 δολαρίων και χωρίς πίσω αεροτομή\nΕπόμενο άρθροΜε 568 άλογα η BMW iX M60\nΈτσι η Lucid κατασκευάζει το Air\nΗ Lucid έκλεισε τις παραγγελίες της Dream Edition του Air


Οι εκπρόσωποι των ΚΤΕΛ και ΤΑΞΙ Καστοριάς επισκέφθηκαν τον Περιφερειάρχη - Φωνή της Καστοριάς\nΟι εκπρόσωποι των υπεραστικών ΚΤΕΛ Καστοριάς και των Ταξί Καστοριάς επισκέφθηκαν σήμερα τον Περιφερειάρχη Δυτικής Μακεδονίας Θεόδωρο Καρυπίδη.\nΚατά την διάρκεια της συνάντησης τέθηκαν τα μικροπροβλήματα που ταλανίζουν τις σχέσεις μεταξύ ΚΤΕΛ και ΤΑΞΙ Καστοριάς. Δόθηκαν οι κατάλληλες κατευθύνσεις και συμφωνήθηκε να υπάρξει μια κοινή προσπάθεια για την επίλυσή τους.\n«Με καλή θέληση, αλλά και με μία αυτοπροστασία ο καθένας στον κλάδο του, μπορούν να επιλυθούν όλα τα ζητήματα και να υπάρχει μια αρμονική συνεργασία» υπογράμμισε ο Περιφερειάρχης Δυτικής Μακεδονίας Θ. Καρυπίδης.\nΕνίσχυση του Γ.Νοσοκομείου Καστοριάς με ακόμη δύο στελέχη


Ζέτα Μακρυπούλια: Διασκέδασε με τους φίλους της στην "Ταράτσα του Φοίβου"! [pics] - TLIFE\nΗΟΜΕ Ειδήσεις - Νέα Ζέτα Μακρυπούλια: Διασκέδασε με τους φίλους της στην «Ταράτσα του Φοίβου»! [pics]\nΖέτα Μακρυπούλια: Διασκέδασε με τους φίλους της στην «Ταράτσα του Φοίβου»! [pics]\nΗ Ζέτα Μακρυπούλια τρέφει μια ιδιαίτερη αγάπη για την μουσική και γι΄αυτό δεν είναι λίγες οι φορές που ο φωτογραφικός φακός την απαθανατίζει να διασκεδάζει σε κάποια μουσική σκηνή. Φυσικά, ως σύντροφος του Μιχάλη Χατζηγιάννη δεν χάνει καμία του συναυλία ή εμφάνιση, μιας και αποτελεί την νούμερο ένα θαυμάστριά του. Αυτή την φορά, όμως, η όμορφη ηθοποιός και παρουσιάστρια έκανε μία βραδινή έξοδο με την παρέα της και όχι με τον αγαπημένο της.\nΗ Ζέτα βρέθηκε με την γνωστή ηθοποιό, Ελισάβετ Κωνσταντινίδη και τον δημοσιογράφο Γιώργο Δάσκαλο, με τους οποίους διατηρεί στενή φιλία στην «Ταράτσα του Φοίβου» και όλοι μαζί διασκέδασαν με τις μεγάλες επιτυχίες και τα ξεχωριστά τραγούδια του Φοίβου Δεληβοριά. Μάλιστα, στη σκηνή εμφανίζεται και τραγουδάει και ο Θανάσης Αλευράς, ο οποίος αποτελεί έναν από τους πιο καλούς και στενούς φίλους της Ζέτας και ήταν ένας από τους λόγους που η ηθοποιός έδωσε το παρών στην έναρξη.\nΗ Ζέτα Μακρυπούλια εντυπωσίασε με την casual chic εμφάνισή της και δεν δίστασε να ποζάρει στον φωτογραφικό φακό του TLIFE, εμφανώς λαμπερή και ανανεωμένη! Η αγαπημένη ηθοποιός περιμένει πώς και πώς τις καλοκαιρινές διακοπές για να ξεκουραστεί, ενώ όπως έχει γίνει γνωστό την επόμενη τηλεοπτική σεζόν θα βρίσκεται ξανά στο τιμόνι του «Ρουκ Ζουκ».


Το Καλό της Ισοπέδωσης (Νίκος Τουλαντάς) | Η ΑΛΛΗ ΟΨΙΣ\nΤο Καλό της Ισοπέδωσης (Νίκος Τουλαντάς)\nΔημοσιεύθηκε στις 3 Ιανουαρίου, 2022\n(170 άτομα το έχουν διαβάσει)\nΣε μία πρόσφατη τηλεοπτική διαφήμιση, παρουσιάζεται ο Άη Βασίλης να κάνει «τραπ» (μουσικοφανής παράθεση λέξεων, απ’ τη μεριά του τραγουδιστή πάνω σε μπιτ).\n«Κι έτσι, όπως είναι, ισοπεδωμένος είναι», σκέφτηκα για να με παρηγορήσω.\nΣτη συνέχεια, θυμήθηκα «τα κακά που έπονται του ενός κακού» (Σοφοκλής). Διαφώνησα μ’ αυτό. Τα κακά, είναι κι αυτά καλά, αν καλώς τα εκλάβεις, δηλαδή κατά πνευματική ωφέλεια.\nΑυτό που παρατηρώ τουλάχιστον, είναι το εξής σύνηθες: Μίας ισοπεδώσεως γενομένης, μένουσας απολέμητης (όχι κατά μέτωπο) από την παιδεία μίας παραδόσεως, μύριες έπονται, σαν επαναλαμβανόμενες αυτοαλλοτριώσεις, σαν από «παράδοση». Αυτό για πρόσωπα, γνώμες και προϊόντα.\nΜετά – μες στο θέμα που πυροδότησε το κείμενό μου – σκέφτομαι τους ηθοποιούς. Σκέφτομαι την ανάληψη του ρόλου, την ανάληψη εκ του ρόλου δηλαδή, τη βαρύτητα του νέου προσώπου που φυτεύεις και καλλιεργείς μέσα σου. Και θέλοντας να με στεναχωρήσω λίγο, με ρωτώ: Πόσοι Άη Βασίληδες (στους πόσους) σκέφθηκαν να ψάξουν – έστω λίγο – και να μάθουν τί είναι «Μέγας Βασίλειος» ή «Άγιος Νικόλαος», στον οποίο αναφέρεται αυτός. Αν τους ενώνει κάτι, σίγουρα είναι η φιλανθρωπία τους προς τον αδύναμο. Ο τελευταίος αναβαθμός της αλλοτριώσεως θα ήταν αυτό που είναι τώρα: ο Άη Βασίλης κι ο Άη Νικόλας έρχονται μόνο στα πλούσια σπίτια. Κι ενώ έρχονται, τα ίδια σπίτια δεν είναι και τόσο φιλάνθρωπα προς τα φτωχά (κι ευτυχώς, γιατί αν είναι, εμείς δε θα ‘πρεπε να το ξέρουμε…).\nΑλήθεια, φώναζα στον ουρανό – το θυμάμαι – μικρός, όχι σαν να ζήταγα κάτι ακόμα, αλλά σαν τα χαιρετούσα (βράδυ πρωτοχρονιάς, προς τον Άη Βασίλη της Coca-Cola και τα σύννεφα που άφηνε πίσω του το ιπτάμενο έλκηθρο – Αττική, Δάφνη, 1995 ή 6). Θέλω να καταλήξω στο ότι και με αυτή την ισοπέδωση (του Άη Βασίλη), δε νομίζω να μη χάρηκε η ψυχή του όντως υπάρχοντος αγίου. Το λέει και στο βιβλίο ότι είμαι προϋπόθεση να πάρω ένα «μεγάλο δώρο». Γιατί στη τελική είμαι ένα μικρό παιδί. Και με λεν και Νίκο…\nΕίναι όλα τόσο επιφανειακά, τόσο βεβλαμένα από την πνευματική μας ασιτία, που παραμονή Χριστουγέννων, θα μπορούσαμε σίγουρα να φιλοξενήσουμε τον Χριστό του Τζεφιρέλι. Άνετα. Για τον Άλλο, τί να πω! Ας φωνάξουμε, σαν παιδιά στον ουρανό, ας χαιρετίσουμε, ας χαρούμε την επίσκεψη των προσώπων αυτών στην ιστορία, ας ανοίξουμε τα δώρα τους.\nΔημοσιεύτηκε στην κατηγορία ΚΟΙΝΩΝΙΑ Tags: Μέγας Βασίλειος, Νίκος Τουλαντάς, ισοπέδωση\n« Διδαχές για την αγάπη στον Θεό και τον πλησίον (Όσιος Σεραφείμ του Σάρωφ)\nΔεν μπορούσε ο Θεός να αναδείξει τον άνθρωπο τέλειο εξαρχής; (Άγιος Ειρηναίος Λυώνος) »


Εκδρομή στην Καβάλα από τον Περιβαλλοντικό Σύλλογο Κιλκίς Eidisis.gr - Η ενημερωτική πύλη του Κιλκίς\nΔευτέρα, 20 Σεπτεμβρίου 2021, 5:52:08 πμ\nΔευτέρα, 12 Ιουλίου 2021 22:27\nΔιοργανώνουμε διήμερη εκδρομή το Σάββατο 21 Αυγούστου με Κυριακή 22 Αυγούστου. Το κόστος ανά συμμετέχοντα είναι 50 ΕΥΡΩ Φθάνουμε γύρο στις δέκα στην Ν. Ηρακλείτσα για μπάνιο καφέ και γεύμα, παραλαμβάνουμε τα δωμάτια στο NEFELI μετά τις τρεις, περπατάμε γύρο στις έξι κομμάτι της διαδρομής νερού του μεσαίωνα από την δεξαμενή στις καμάρες μέχρι την μάνα στην Παλιά Καβάλα.\nΤην Κυριακή μετά το πρωϊνό πηγαίνουμε στην Παναγία για να κατέβουμε από γραφικό μονοπάτι στο λιμάνι και να περπατήσουμε παραλιακά δυτικά με ελεύθερο γεύμα για να εγκαταλείψουμε τα δωμάτια μετά τις τρεις. Το βράδυ της πανσελήνου θα πάμε στον χώρο εκδήλωσης της Εφορείας Αρχαιοτήτων στο Κάστρο ή όπου πραγματοποιηθεί. Μετά την απόλαυση της πανσελήνου και το πέρας της εκδήλωσης επιστρέφουμε πριν τα ξημερώματα στο Κιλκίς.\nΤο κόστος της εκδρομής είναι 50 ΕΥΡΩ για τα μέλη για τα μέλη και 55 για τα μη μέλη.\nΑναχωρούμε στις 07.30 το πρωί από την Πλατεία Ειρήνης το Σάββατο 21 Αυγούστου.\nΓια τα έξοδα της εκδρομής καταβάλλονται 50 ή 55 ΕΥΡΩ με την δήλωση συμμετοχής στον Ανδρεανίδη Χρήστο 6978745865 και όλα τα μέλη του Δ.Σ.


Pilates Spine Corrector – Alpha Pilates\nΕΞΑΡΤΗΜΑΤΑ PILATES & ΑΝΤΑΛΛΑΚΤΙΚΑ\nΟλοκληρώστε το Pilates Studio σας με το Spine Corrector 3 in 1 της Alpha Pilates Systems. To Spine Corrector 3 in 1 έχει σχεδιαστεί για να διορθώνει την δυσκαμψία της σπονδυλικής στήλης, επαναφέροντας την ευλυγισία και την φυσική της καμπυλότητα. Ανακουφίζει από τη δυσκαμψία των ώμων και των ισχίων και συμβάλει στη βελτίωση της στάσης του σώματος. Το Spine Corrector 3 in 1 διαθέτει 3 διαφορετικά Arc Barrels μικρής, μεσαίας και μεγάλης καμπυλότητας για να προσαρμόζετε την άσκηση στις ανάγκες σας.\nΗ κατασκευή του είναι από ανθεκτικό ξύλο σημύδας. Το τεχνόδερμα που χρησιμοποιούμε στα Arc Barrels είναι εξαιρετικά ανθεκτικό, ενώ η επένδυσή τους αποτελείται από αφρώδες υλικό EVA υψηλής πυκνότητας για να προσφέρει άνεση και ανατομική στήριξη.\nΒάρος: 17,6 Kg\nΒάρος Arc Barrels:\n7,5 Kg – 9,2 Kg – 11,2 Kg\nΕγγύηση: Η Alpha Pilates Systems προσφέρει 5ετή εγγύηση ορθής λειτουργίας για τα pilates όργανα που είναι κατασκευασμένα από ξύλο.\nΟλοκληρώστε το Pilates Studio σας με το Spine Corrector της Alpha Pilates Systems. To Spine Corrector έχει σχεδιαστεί για να διορθώνει την δυσκαμψία της σπονδυλικής στήλης, επαναφέροντας την ευλυγισία και την φυσική της καμπυλότητα. Ανακουφίζει από τη δυσκαμψία των ώμων και των ισχίων και συμβάλει στη βελτίωση της στάσης του σώματος. Το Spine Corrector διαθέτει ένα Barrel μεσαίας καμπυλότητας για να προσαρμόζετε την άσκηση στις ανάγκες σας.\nΗ κατασκευή του είναι από ανθεκτικό ξύλο σημύδας. Το τεχνόδερμα που χρησιμοποιούμε στο Step Barrel είναι εξαιρετικά ανθεκτικό, ενώ η επένδυσή του αποτελείται από αφρώδες υλικό EVA υψηλής πυκνότητας για να προσφέρει άνεση και ανατομική στήριξη.\nΟ σκελετός είναι κατασκευασμένος από μασίφ ξύλο οξιάς πάχους 3,5 cm για υψηλή αντοχή, με στρογγυλοποιημένες γωνίες για μεγαλύτερη ασφάλεια και ιδιαίτερο design\nΤα προφίλ αλουμινίου έχουν 4mm για να αντέχουν υψηλά φορτία. Όλα τα μεταλλικά στοιχεία είναι από ανοξείδωτο χάλυβα ώστε να μην σκουριάζουν.\nΤα μαξιλάρια των ώμων είναι σχεδιασμένα για να παρέχουν άνεση. Η βάση τους είναι αποσπώμενη, ώστε να μπορούν να αφαιρεθούν εξ ολοκλήρου και έχουν στύλους για να κρατούν τα σχοινιά από το πάτωμα.\nΤο ανατομικό προσκέφαλο παρέχει δύο θέσεις προσαρμοσμένης στήριξης του αυχένα.\nΤο standing platform του Reformer έχει αντιολισθητική ταινία με απαλή υφή για χρήση με γυμνό πόδι.\nΗ ταπετσαρία αποτελείται από τεχνόδερμα υψηλής αντοχής για βαριά χρήση, μαύρου χρώματος και είναι ραμμένη με διπλό γαζί. *Δυνατότητα επιλογής χρώματος. Η εσωτερική επένδυση της ταπετσαρίας αποτελείται από ειδικό αφρώδες υλικό εξαιρετικά υψηλής πυκνότητας ώστε να παρέχει στον ασκούμενο άνεση και ανατομική στήριξη\nΟι χειρολαβές είναι κατασκευασμένες από βαμβακερό υλικό υψηλής ποιότητας, με εσωτερική επένδυση από fleece για να παρέχουν άνεση και απαλή επαφή με το δέρμα.\nΤα ελατήρια παρέχουν διαφορετικές αντιστάσεις, είναι κατασκευασμένα από ανθεκτικό ατσάλι με νικελωμένη επίστρωση και κωνικά άκρα, με περιστρεφόμενα πλαστικοποιημένα άγκιστρα διαφορετικών χρωμάτων.\n– Μπάρα ποδιών 5 θέσεων\n– Διαβάθμιση αντίστασης 3 θέσεων\n– Αποσπώμενοι ωμοστάτες\n– Προσκέφαλο 2 θέσεων\n– 5 ελατήρια μήκους 46 cm 3 διαφορετικών κλιμακωτών αντιστάσεων\n– 1 Jump board\n– 1 Sitting Box\n– 1 ζευγάρι διπλές λαβές double loop για χέρια και πόδια.\nH εταιρεία μας, με περισσότερα\nαπό 15 χρόνια κατασκευαστικής\nεμπειρίας στο χώρο του fitness\nκαι της αποκατάστασης, είναι μια\nαμιγώς ελληνική εταιρεία κατασκευής\nοργάνων γυμναστικής, υψηλής\nποιότητας και αισθητικής.\n61ο χλμ Αθηνών – Λαμίας\n2262 059 750\nCopyright © 2020 Alpha Pilates


Γιώργος Μακράκης: Το σχολείο του μέλλοντος | Cretapost.gr\nHome›HL-9›Γιώργος Μακράκης: Το σχολείο του μέλλοντος\n• 16.05.20 | 20:00 - Ανανέωση: 16.05.20 | 21:57\nΚαλημέρα παιδιά. Από σήμερα το μάθημα θα είναι διαφορετικό, καθώς η κάμερα θα πρέπει να είναι διαρκώς στραμμένη πάνω μου -εγώ είμαι ο τηλεαστέρας της τάξης-, όπως και το μικρόφωνο προκειμένου να μας παρακολουθήσει σε απευθείας μετάδοση ο Κώστας και η Μαρία από το σπίτι. Δώστε μου αγαπητά παιδιά λίγο χρόνο να στείλω τον σύνδεσμο στους συμμαθητές σας για μπορέσουν να συνδεθούν με την ψηφιακή τάξη.\nΣυγχωρέστε με όμως και πάλι διότι πριν την εκκίνηση της προγραμματισμένης δια ζώσης και ταυτόχρονα εξ αποστάσεως εκπαίδευσης, πρέπει να πραγματοποιηθεί η προεπισκόπηση του ήχου και της εικόνας, ώστε να επιβεβαιώσω ότι ήχος και εικόνα λειτουργούν σωστά.\nΔώστε μου όμως ακόμη ένα λεπτό, αγαπημένα μου παιδιά, γιατί θα πρέπει να εγκρίνω την είσοδο κάθε συμμετέχοντα-συμμαθητή σας ξεχωριστά.\nΣτο σημείο αυτό και πριν ξεκινήσουμε το μάθημα να ενημερώσω τους μαθητές από το σπίτι «με ακούτε…;;», πως έχω τη δυνατότητα διακοπής μετάδοσης του ήχου ή και αποβολής σας από την ψηφιακή τάξη. Στην περίπτωση που σας αποβάλλω, μπορείτε να μου κάνετε σχετικό αίτημα επανασύνδεσης και αν το έχω μετανιώσει, θα σας συνδέσω ξανά με την αίθουσα. Μην το θεωρήσετε τηλεοπτικό παιχνίδι που αποχωρούν οι παίχτες… κάθε άλλο.\nΚι επειδή η ζωντανή αναμετάδοση αφορά μόνο το μέρος της διδακτικής ώρας που αφιερώνεται στην παράδοση μαθήματος και όχι την εξέταση των μαθητών που βρίσκονται στη τάξη δια ζώσης, έφτασε η στιγμή που θα πρέπει να κλείσω τη σύνδεση για εσάς από το σπίτι. Θα σας συνδέσω ξανά αργότερα «bye, bye».\nΜετά την εξέταση του μαθήματος, επιτέλους να ξεκινήσει και η παράδοση. Όμως πρέπει να μου δώσετε λίγο χρόνο παιδιά, ώστε να συνδέσω πάλι τους συμμαθητές σας από το σπίτι! Θέλω η Αννούλα να έρθει στον πίνακα να με βοηθήσει σε μια άσκηση στα Μαθηματικά. Μμμ… «Αννούλα μη μετακίνησε πολύ σε βλέπει η κάμερα δεν πρέπει. Στάσου εκεί μην πλησιάζεις.» Ακούγεται και ο Σωτήρης που θέλει βοήθεια… «έρχομαι Σωτήρη»… φωνάζουν και τα παιδιά από το σπίτι «Κύριε χαθήκατε από την κάμερα»… «επιστέφω δριμύτερος».\nΑναρωτιόμαστε όλοι μας αν αυτό ονειρευόμαστε ως σχολείο του μέλλοντος. Αν η κάμερα και οι προεκτάσεις που συνεπάγεται από την εφαρμογή της, είναι εκείνο που λείπει από το σημερινό εκπαιδευτικό σύστημα και τα σχολεία της χώρας. Η παιδαγωγική ελευθερία είναι ο θεμέλιος λίθος της αγωγής και της εκπαίδευσης εντός της τάξης. Αυτό γκρεμίζεται σήμερα.\n*Το κείμενο βασίστηκε στα εδάφια της υπουργικής απόφασης και προσπαθεί να καταδείξει την ανούσια και αντιπαιδαγωγική ρύθμιση του Υπουργείου Παιδείας μέσα από την πρακτική εφαρμογή της ζωντανής αναμετάδοσης του μαθήματος στον μικρόκοσμο μιας σχολικής αίθουσας. Προφανώς τα καίρια ζητήματα είναι το παιδαγωγικό πλαίσιο, η παιδαγωγική και κοινωνική σχέση μεταξύ εκπαιδευτικών-μαθητών, το δημοκρατικό σχολείο και η διαφύλαξη της προσωπικότητας και των προσωπικών δεδομένων εκπαιδευτικών-μαθητών.\nΠρόεδρος του Συλλόγου Εκπαιδευτικών Π.Ε. «Δ.Θεοτοκόπουλος»


Νέο Hyundai BAYON\nHyundai i30 HATCHBACK N\nKONA N by Hyundai\nKONA Electric by Hyundai\nHyundai Lifetime Mapcare\nHyundai Service Plus\nαπό 15.890 € *\nΈνα αυτοκίνητο που με την διαχρονική σχεδίασή του θα σε κάνει να θέλεις να το αποκτήσεις\nΗ ΚΟΡΥΦΗ ΕΙΝΑΙ ΣΥΝΑΙΣΘΗΜΑ.\nΈκπληξη. Ασφάλεια. Χαρά.\nΣπάνια ένα αυτοκίνητο μπορεί να προσφέρει βραβευμένη σχεδίαση, τις πληρέστερες στάνταρ τεχνολογίες ενεργητικής ασφαλείας, και έναν συνδυασμό αναρτήσεων, αμαξώματος και κινητήρων που αναδεικνύει τη χαρά της οδήγησης.\nΑυτό είναι το νέο i30!\nΣύστημα Προειδοποίησης Απόσπασης Προσοχής Οδηγού (DAA)\nΠαρακολουθώντας και αναλύοντας τις κινήσεις του τιμονιού, την δύναμη που βάζει ο οδηγός στο τιμόνι, τη λωρίδα κυκλοφορίας και τον χρόνο οδήγησης, το σύστημα DAA ανιχνεύει την εμφάνιση κόπωσης του οδηγού και τον ενημερώνει με ακουστικές και οπτικές ειδοποιήσεις. Η ευαισθησία του συστήματος είναι ρυθμιζόμενη.\nΣύστημα Προειδοποίησης Ορίου Ταχύτητας (SLIF)\nΜε την χρήση της ειδικής κάμερα και πληροφοριών από το σύστημα πλοήγησης, το SLIF αναγνωρίζει τα όρια ταχύτητας του δρόμου και τα εμφανίζει σε πραγματικό χρόνο στην οθόνη του συστήματος πλοήγησης και στον πίνακα οργάνων.\nΑνίχνευση Τυφλού Σημείου (BSD)\nΑισθητήρες τοποθετημένοι στις πίσω πλευρές του αυτοκινήτου ανιχνεύουν την προσέγγιση με οποιοδήποτε όχημα βρίσκεται στην τυφλή ζώνη του καθρέπτη, ενεργοποιώντας ηχητική προειδοποίηση και οπτική προειδοποίηση εάν ο οδηγός βγάλει φλας αλλαγής πορείας.\nΣύστημα Προειδοποίησης Μετωπικής Σύγκρουσης (FCWS) & Σύστημα Αυτόματης Έκτακτης Πέδησης (AEB)\nΧρησιμοποιώντας την ειδική κάμερα το FCWS ανιχνεύει την πιθανότητα μετωπικής σύγκρουσης και ειδοποιεί τον οδηγό για τον κίνδυνο. Το σύστημα AEB πραγματοποιεί φρενάρισμα έκτακτης ανάγκης για την αποφυγή ή την ελαχιστοποίηση των επιπτώσεων οποιασδήποτε τέτοιας σύγκρουσης. Προαιρετικά, μπορεί να προστεθεί εμπρόσθιο ραντάρ, με δυνατότητα ανίχνευσης της παρουσίας πεζών.\n(FCWS & AEB Standard σε όλες τις εκδόσεις).\nΠροορισμένο για οδήγηση\nΗ γκάμα κινητήρων και η κορυφαία στρεπτική του i30 Hatchback ακαμψία προσφέρουν στον οδηγό του νέου i30, μια πραγματικά απολαυστική εμπειρία οδήγησης.\nΚΙΝΗΘΕΙΤΕ ΜΕ ΣΤΥΛ\nΗ νέα διαχρονική σχεδίαση του νέου i30 αντικατοπτρίζεται από την ποιότητα κατασκευής και το φινίρισμα, ακόμα και της μικρότερης λεπτομέρειας.\nΚΙΝΗΘΕΙΤΕ ΜΕ ΑΝΕΣΗ\nΗ σχεδιαστική αρμονία σε συνδυασμό με την εργονομία του πίνακα οργάνων και της καμπίνας επιβατών αποπνέει αίσθηση κομψότητας, ποιότητας και ευρυχωρίας.\nΔεν είναι μόνο η αίσθηση της ευρυχωρίας, το νέο i30 είναι πράγματι από τα πιο ευρύχωρα αυτοκίνητα της κατηγορίας.\nΤο εσωτερικό του νέου i30 έχει εργονομικό σχεδιασμό έτσι ώστε να καλύπτει όλες σας τις ανάγκες.\nΤα εξαιρετικά βελτιωμένα οδηγικά χαρακτηριστικά προσφέρουν μια ισχυρή, αλλά ταυτόχρονα ομαλή και ήσυχη διαδρομή δίνοντάς σας μία υπέροχη οδηγική εμπειρία.\nΚινητήρας Βενζίνης Turbo.\nΟ νέος 1.0 lt T-GDi κινητήρας βενζίνης προσφέρει\nμέγιστη ισχύ 120 ίππων και μέγιστη ροπή 171.1 Nm\nσε ένα εντυπωσιακό εύρος στροφών από 1.500 έως\n4.000 σ.α.λ. Διαθέσιμο με 6-τάχυτο μηχανικό κιβώτιο.\nΟ νέος 1.4 T-GDi κινητήρας βενζίνης αποδίδει μέγιστη\nισχύ 140 ίππων και μέγιστη ροπή 242 Nm ήδη από τις\n1500 σ.α.λ. Διαθέσιμο με 6-τάχυτο μηχανικό κιβώτιο\nή 7-τάχυτο αυτόματο κιβώτιο διπλού συμπλέκτη (DCT).\nO κινητήρας βενζίνης 1.4 lt MPi προσφέρει μέγιστη\nισχύ 100 ίππων και μέγιστη ροπή 134 Nm στις 3500\nσ.α.λ. Διαθέσιμο με 6-τάχυτο μηχανικό κιβώτιο.\nΟ κινητήρας Diesel 1.6 lt CRDi προσφέρεται με 3\nδυνατές ιπποδυνάμεις: 95ps (με μηχανικό κιβώτιο).\n110ps (με μηχανικό και αυτόματο κιβώτιο 7-DCT).\n136ps (με μηχανικό και αυτόματο κιβώτιο 7-DCT).\nS-10: ΤΟ ΙΣΧΥΡΟΤΕΡΟ ΠΑΚΕΤΟ ΤΕΧΝΟΛΟΓΙΩΝ ΕΝΕΡΓΗΤΙΚΗΣ ΑΣΦΑΛΕΙΑΣ\nΠΟΥ ΠΡΟΣΦΕΡΕΤΑΙ ΣΗΜΕΡΑ ΑΠΟ ΤΗ ΒΑΣΙΚΗ ΕΚΔΟΣΗ.\nΚΙΝΗΘΕΙΤΕ ΜΕ ΕΥΚΟΛΙΑ\nΕκτός από την ευκολία χρήσης και το άνετο περιβάλλον του εσωτερικού του νέου i30, προσφέρονται και κορυφαία βοηθητικά συστήματα στον οδηγό που κάνουν κάθε ταξίδι εύκολο.\nΠΡΟΔΙΑΓΡΑΦΕΣ ΤΟΥ ΝΕΟΥ HYUNDAI i30\ni30 Γνήσια Αξεσουάρ\nΟι εικόνες και οι πληροφορίες του προϊόντος εμφανίζονται στην ιστοσελίδα ενδέχεται να διαφέρουν από την πραγματική προσφορά των προϊόντων στην αγορά.


Rotterdam, μια καταπράσινη πόλη με το μεγαλύτερο λιμάνι - Ollandia.gr\nΤο Ρότερνταμ δημιουργήθηκε τον 13ο αιώνα. Η πόλη εξελίχθηκε σε πρώτο λιμάνι στον κόσμο και δεύτερο στη Ολλανδία. Το 1872, όταν ολοκληρώθηκε το Nieuwe Waterweg (Το Waterweg είναι το τελευταίο μέρος της σύνδεσης μεταξύ Ρότερνταμ και θάλασσας ), η πόλη μεγάλωσε και από ένα μικρό λιμανάκι που ήταν, έγινε παγκοσμίως το νούμερο 1 λιμάνι.\nΤο Ρότερνταμ είναι μια καταπράσινη πόλη με πολλά πάρκα, υπάρχουν ενδιαφέροντα μουσεία, πολλές γκαλερί και ευχάριστες γειτονιές, είναι επίσης μια εμπορική πόλη με μοντέρνα σκεπαστά εμπορικά κέντρα.\nΤο Ρότερνταμ έχει πολλά να προσφέρει στους τουρίστες. Το λιμάνι του Ρότερνταμ αποτελεί πόλο έλξης από μόνο του. Κάθε μέρα περνάνε κρουαζιερόπλοια και το Euromast με ύψος 185 μέτρα, προσφέρει ένα όμορφο πανόραμα της πόλης και του λιμανιού.\nΤο Diergaarde Blijdorp βρίσκεται κοντά στο κέντρο. Ακριβώς στο κέντρο βρίσκεται το Ναυτικό Μουσείο, το οποίο αξίζει να επισκεφθείτε.\nΚαι λιγη ιστορία. Κατά τον Δεύτερο Παγκόσμιο Πόλεμο, στις 14 Μαΐου 1940, το Ρότερνταμ βομβαρδίστηκε από τους Γερμανούς. Περίπου 800 άνθρωποι σκοτώθηκαν και περισσότερα από 24.000 σπίτια καταστράφηκαν εντελώς, κυρίως από την πυρκαγιά που ξεκίνησε μετά.\nΣχεδόν ολόκληρο το κέντρο του Ρότερνταμ καταστράφηκε. Μετά τον πόλεμο, άρχισε η ανοικοδόμηση του Ρότερνταμ, αλλά πολλά κατεστραμμένα κτίρια δεν μπορούσαν να επισκευαστούν και κατεδαφίστηκαν. Αυτό δίνει στο Ρότερνταμ μια πολύ μοντέρνα εμφάνιση, αλλά στερείται ορατής ιστορίας, σε σχέση με το Άμστερνταμ, εκτός από μερικά ιστορικά κτίρια που έχουν μείνει. Αυτός είναι και ο λόγος που το Ρότερνταμ, σε αντίθεση με πολλές άλλες παλιές ολλανδικές πόλεις, είναι μια πιο σύγχρονη πόλη, με ουρανοξύστες και με πραγματικό skyline.


Στις 25 Μαϊου, χορεύουμε στο αίθριο του Πόλις.\nΤελευταίο Σάββατο του Μάη με Tango στο αίθριο του καφέ Πόλις!\nΠροβλέπεται : Εξαιρετική και συναρπαστική μουσική από την δυναμική και ξεχωριστή Dj Βίκη Δαμιανού.\nΚαιρός αίθριος καλοκαιρινός!\nΡομαντική ατμόσφαιρα, κάτω από τ αστέρια στο κέντρο της Αθήνας!\nΔιάθεση χορευτική στα ύψη, ενέργεια θετική!\nΦιλικά χαμόγελα και ωραίες αγκαλιές!\nΤί να ζητήσει κανείς παραπάνω για μια ωραία βραδιά χορού?\nΡαντεβού και πάλι στο Πόλις,στις 25 του μήνα, εκεί που χτυπά η καρδιά του Tango, κάθε Σάββατο του καλοκαιριού!\nΔιεύθυνση : Πεσμαζόλου 5 και Σταδίου, Αθήνα\nΕίσοδος 8 ευρώ με κρασί μπύρα, αναψυκτικό.\nΟργάνωση Κατερίνα Χατζιδάκη, Κύκλος, Χορού.\nτηλ 697 21 76 838


Δημήτριος Τσόκρης – Βιογραφία – . – 1NEWS – ΝΕΑ ΚΑΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΟΛΟ ΤΟΝ ΚΟΣΜΟ\nby 1NEWS 3 Απριλίου 2021 05\nΟ Δημήτριος Τσόκρης (απαντάται και ως Τσώκρης ή Τζόκρης) ήταν οπλαρχηγός του ‘21 και πολιτικός από το Άργος, με μεγάλη επιρροή στην περιοχή της Αργολίδας. Υπήρξε πιστός φίλος των Κολοκοτρωναίων και ηγετικό στέλεχος του Ρωσικού Κόμματος.\nΟ Δημήτριος Τσόκρης γεννήθηκε στο Άργος το 1796 και αρχικά ασχολήθηκε με το εμπόριο. Από την Κωνσταντινούπολη, όπου βρισκόταν τις παραμονές του Αγώνα για εμπορικές υποθέσεις, κατήλθε στην Πελοπόννησο μόλις κηρύχθηκε η Επανάσταση κι εντάχθηκε με σώμα αγωνιστών από το Άργος στις δυνάμεις του Θεόδωρου Κολοκοτρώνη. Με τον Στάϊκο Σταϊκόπουλο και τον Νικηταρά πολέμησε στην πολύμηνη πολιορκία του Ναυπλίου το 1821 και διακρίθηκε στις επιχειρήσεις εναντίον του Δράμαλη το καλοκαίρι του 1822.\nΣτις εμφύλιες συρράξεις του 1824 – 1825 έλαβε μέρος στο πλευρό του Κολοκοτρώνη και τραυματίστηκε στο Κούτσι (Τίρυνθα) στις 9 Μαΐου 1824, όταν οι άνδρες του δέχτηκαν επίθεση από το στρατιωτικό σώμα του Μακρυγιάννη. Τραυματίστηκε εκ νέου μετά τις εργασίες της Γ’ Εθνοσυνέλευσης της Τροιζήνας, όταν δέχτηκε επίθεση από άνδρες του Θεοδωράκη Γρίβα στις 30 Μαΐου 1827, υπερασπιζόμενος τον Κολοκοτρώνη.\nΚατά την εισβολή του Ιμπραήμ στην Πελοπόννησο αγωνίστηκε με ηρωισμό. Τον Ιούνιο του 1825 με εντολή του Κολοκοτρώνη ανέλαβε να πυρπολήσει την Τριπολιτσά, προς την οποία κατευθυνόταν ο αιγυπτιακός στρατός και να διασώσει τους κατοίκους της. Ο Τσόκρης βρήκε την πόλη έρημη και δεν έχασε την ευκαιρία να λεηλατήσει τα άδεια σπίτια.\nΚατά την Καποδιστριακή περίοδο υποστήριξε την πολιτική του Κυβερνήτη, ο οποίος τον εκτιμούσε ιδιαίτερα και διέμενε στο σπίτι του, όταν επισκεπτόταν το Άργος. Μετά τη δολοφονία του Καποδίστρια ορίστηκε πρόεδρος του έκτακτου στρατοδικείου που καταδίκασε σε θάνατο τον Γεώργιο Μαυρομιχάλη.\nΣτις 3 Ιανουαρίου 1833, γάλλοι στρατιώτες στο Άργος δέχτηκαν επίθεση από δικούς του άνδρες και του Κριεζώτη στο Άργος, με αποτέλεσμα να ακολουθήσει αιματοχυσία, με 300 αμάχους Έλληνες νεκρούς και 40 Γάλλους. Το 1834 έλαβε μέρος στην εξέγερση της Μάνης εναντίον της Αντιβασιλείας και φυλακίστηκε για μικρό διάστημα. Αργότερα όμως αποκαταστάθηκε και υπηρέτησε στη Βασιλική Φάλαγγα, στην οποία είχαν ενταχθεί αγωνιστές της Επανάστασης.\nΔιαδραμάτισε επίσης σημαντικό ρόλο κατά την αντιοθωνική επανάσταση του Ναυπλίου (Φεβρουάριος 1862) και εξαιρέθηκε από την αμνηστία που χορήγησε ο Όθων στους επαναστάτες στις 8 Μαρτίου 1862. Φυλακίστηκε στην Ακροναυπλία και τον Απρίλιο διέφυγε στην Ευρώπη με το γαλλικό πλοίο «Πελεκάν». Μετά την έξωση του Όθωνος γύρισε στην Ελλάδα και το 1864 έγινε υπασπιστής του Γεωργίου Α’.\nΟ Δημήτριος Τσόκρης χρημάτισε πληρεξούσιος του Άργους σε Εθνοσυνελεύσεις και επανειλλημένα βουλευτής. Πέθανε στην Αθήνα στις 3 Απριλίου 1875, σε ηλικία 79 ετών και κηδεύτηκε στο Άργος. Από τον γάμο του με τη Μαριγώ Ιατρού απέκτησε εννέα παιδιά (έξι αγόρια και τρία κορίτσια).\nΑδιέξοδο με τον εκσυγρονισμό των τουρκικών F-16


Σσσσσ... Ψίθυροι - Πρώτος ο Γιώργος Σαχπαζίδης από την Ξάνθη στην "Θασοπούλα-Κεραμωτή" - ΕΦΗΜΕΡΙΔΑ ΑΔΕΣΜΕΥΤΗ\nΕΦΗΜΕΡΙΔΑ ΑΔΕΣΜΕΥΤΗ Ειδήσεις Σσσσσ... Ψίθυροι - Πρώτος ο Γιώργος Σαχπαζίδης από την Ξάνθη στην "Θασοπούλα-Κεραμωτή"\nΣσσσσ... Ψίθυροι - Πρώτος ο Γιώργος Σαχπαζίδης από την Ξάνθη στην "Θασοπούλα-Κεραμωτή"\nΔεν είπα ότι είναι «Παναγίτσα» ο Δήμαρχος Μπάμπης, αλλά δεν είναι καθόλου τυχαίο που εκλέχθηκε αυτός για Δήμαρχος Ξάνθης…\nΚι όχι οι υποψήφιοι που έβγαιναν πρώτοι και δεύτεροι στις δημοσκοπήσεις του Σιδηρόπουλου, υπολογίζοντας προφανώς στα like του fb!\nΣτη συγκεκριμένη δηλαδή περίπτωση (του Δήμου Ξάνθης), το ψάρι δεν βρωμάει από το κεφάλι ή από την ουρά…αλλά είναι ολόκληρο και επί πολλά χρόνια βρώμικο!\nΠρόκειται για το ίδιο σύστημα που έβαζε τα πρόστιμα για να κρατάει τους επιχειρηματίες επί «κηδεμονία» και στις εκλογές να «στρατεύονται» στις…επάλξεις του, άλλως….θα εισπράττονταν οι οφειλές τους από τις υπηρεσίες!\nΣε ένα λοιπόν δημοτικό συμβούλιο όπου οι περισσότεροι δρουν ανάλογα με τα προσωπικά τους, προς τι ο «κακός» να είναι μόνο ο Δημαρχόπουλος…;\nΑπεναντίας οι ίδιοι τον …«έχρισαν» με τον τρόπο αυτό ως τον πλέον κατάλληλο ως το …«μη χείρον βέλτιστον»!\n(Ο εκδότης του «Μ» Πάνος Παπαδόπουλος στη στήλη, «Δεν είναι όλα μαύρα»)\n-Έδωσε τα…ρέστα του σ’ αυτό το κομμάτι ο Πάνος Παπαδόπουλος.\nΜα είναι δυνατόν να ψηφίζουν ομόφωνα σχεδόν μια κανονιστική λειτουργίας τραπεζοκαθισμάτων στο δημοτικό συμβούλιο Ξάνθης και να μην τηρείται ούτε από τους αρμόδιους αντιδημάρχους, ούτε και από τις υπηρεσίες; Και να ισχυρίζονται κάποιοι ότι δρουν ανάλογα με τις εντολές που παίρνουν από τον Δήμαρχο Ξάνθης;\nΤότε τι ψηφίζουν τις κανονιστικές αν δεν μπορούν να τις τηρούν; Και το βασικότερο….\nΠως είναι δυνατόν ο Δήμος Ξάνθης παρά τον ντόρο που έχει ξεσηκωθεί να μην λειτουργεί νόμιμα; Και να φαίνεται ότι έχει παραδώσει τη «νομιμότητα» στα χέρια των…..παρανομούντων συνεχώς επιχειρηματιών;\nΟ Νίκος Παππάς προβλέπει ότι ο ΣΥΡΙΖΑ θα κερδίσει και τις επόμενες εκλογές\nΤην εκτίμηση ότι ο ΣΥΡΙΖΑ θα κερδίσει και τις επόμενες βουλευτικές εκλογές διατυπώνει ο Υπουργός Ψηφιακής Πολιτικής Νίκος Παππάς, με συνέντευξη την οποία παραχωρεί στην εφημερίδα “Real News” και τον δημοσιογράφο Βασίλη Σκουρή.\nΟ Νίκος Παππάς διαπιστώνει ότι η κοινωνία δεν είναι δεκτική στο να ακούσει και να πιστέψει τη Νέα Δημοκρατία, λόγω του παρελθόντος, ενώ εξαπολύει σφοδρή επίθεση κατά του σημερινού προέδρου του κόμματος της Αξιωματικής Αντιπολίτευσης, Κυριάκου Μητσοτάκη, με την επισήμανση ότι, “έχει φτάσει ήδη στον ακροδεξιό νεοφιλελευθερισμό: Μίσος για την Αριστερά, πολιτικές Θάτσερ και fake news με το τσουβάλι”.\nΣύμφωνα με τον Νίκο Παππά, αναφορικά με την υπόθεση Βαρουφάκη, “τα στελέχη της Νέας Δημοκρατίας ψάχνουν κάποιο ελαφρύ ανάγνωσμα για την παραλία’, ενώ ο Υπουργός Ψηφιακής Πολιτικής υπογραμμίζει ότι, η συνεργασία του ΣΥΡΙΖΑ με τους Ανεξάρτητους Έλληνες βρίσκεται σε πολύ καλό επίπεδο.\nΈβρος: Στα Πετρωτά θα βρεθεί στρατιωτικό ιατρικό κλιμάκιο του Δ’ΣΣ για δωρεάν εξετάσεις\nΣτο χωριό Πετρωτά Ορεστιάδας θα βρεθεί την ερχόμενη Τετάρτη 2 Αυγούστου 2017 στρατιωτικό ιατρικό κλιμάκιο.\nΑπό τις 08.30 έως και τις 10.30 το στρατιωτικό ιατρικό κλιμάκιο του Δ' Σώματος Στρατού της ΧVI M/K Μεραρχίας Πεζικού, θα βρίσκεται στο χωριό Πετρωτά για υγειονομικές εξετάσεις των κατοίκων. Το κλιμάκιο θα αποτελείται από ένα Ιατρό, με ανάλογο νοσηλευτικό προσωπικό και μέσα.Να σημειωθεί ότι η εν λόγω επίσκεψη του στρατιωτικού ιατρικού κλιμακίου εντάσσεται στο πρόγραμμα κοινωνικής προσφοράς των ενόπλων δυνάμεων και οι υγειονομικές εξετάσεις στους κατοίκους του οικισμού θα είναι εντελώς δωρεάν.\nΕάν φορούσαν κράνος τα δύο παιδιά στην Κομοτηνή θα είχαν σωθεί\nΟ ιατροδικαστής μίλησε για τα αίτια του θανάτου των δύο νεαρών που έπεσαν σε ρέμα\nΣοκ στην τοπική κοινωνία της Κομοτηνής έχει προκαλέσει το δυστύχημα με τον θάνατο δύο νεαρών που επέβαιναν σε μηχανάκι και έπεσαν μέσα σε ρέμα. Οι δύο νέοι ανασύρθηκαν νεκροί από αρδευτικό κανάλι στην περιοχή της Ροδόπης. Ο ένας 19 ετών κι ο άλλος 15 επέβαιναν στο μοτοποδήλατο και, όπως ανέφερε ο ιατροδικαστής, αν φορούσαν κράνος ενδεχομένως θα είχαν σωθεί.\nΌπως μετέδωσε σε ρεπορτάζ του ο Alpha, ο ιατροδικαστής Νικόλαος Κιφνίδης, σχολίασε πως «ο θάνατός τους ήταν ακαριαίος. Καρφώθηκαν σε ένα τμήμα μπετού που ήταν στο αρδευτικό κανάλι και χτύπησαν το κεφάλι. Μόνο στο κεφάλι και τα δύο παιδιά. Άμα φορούσαν κράνος θα είχαν σωθεί και οι δύο. Δεν είχαν καθόλου εκδορές σε άλλο σημείο του σώματός τους».\nΤο χωριό τους έχει βυθιστεί στο πένθος καθώς οι δύο νέοι έφυγαν για να πάνε σε γειτονικό χωριό και να μοιραστούν τη χαρά φίλων τους που παντρευόντουσαν. «Δεν εκτινάχθηκαν, τα βρήκαν νεκρά πιασμένα πάνω στο μηχανάκι», τόνισε η πρόεδρος της κοινότητας Σάλπης, Μαριάνθη Σουργουτσίδου.\nΤρεις οι επικρατέστεροι αντικαταστάτες του Μητροπολίτη ΦΝΘ κ.κ Προκοπίου\nΗ Εκκλησία της Ελλάδος έχει θεσπίσει συγκεκριμένες διαδικασίες για την εκλογή των Μητροπολιτών. Αν και δεν έχουν περάσει παρά μερικές μέρες από την «κοίμηση» του Μητροπολίτη Προκοπίου, ήδη στους εκκλησιαστικούς «κύκλους» άρχισαν να «ακούγονται» τα πρώτα ονόματα που είναι πιθανό να τον διαδεχθούν ως ποιμενάρχες της Εκκλησίας των Φιλίππων.\nΣύμφωνα με πληροφορίες τρεις Αρχιμανδρίτες συγκεντρώνουν μέχρι στιγμής τις περισσότερες πιθανότητες εκλογής και οι συγκεκριμένοι είναι ο Πρωτοσύγκελλος της Ιεράς Μητροπόλεως Λαρίσης και Τυρνάβου Αρχιμ. Αχίλλιος Τσούτσουρας, ο Πρωτοσύγκελλος τις Ιεράς Αρχιεπισκοπής Αθηνών Αρχιμ. Συμεών Βολιώτης και ο Πρωτοσύγκελλος της Ιεράς Μητροπόλεως Αλεξανδρουπόλεως Αρχιμ. Ειρηναίος Λαφτσής.\nΣυλλυπητήρια δήλωση του Περιφερειάρχη ΑΜΘ κ. Χρήστου Μέτιου για την κοίμηση του Σεβ. Μητροπολίτη Φιλίππων, Νεαπόλεως και Θάσου κ. Προκοπίου\nΣυλλυπητήρια δήλωση του Περιφερειάρχη ΑΜΘ κ. Χρήστου Μέτιου για την κοίμηση του Σεβ. Μητροπολίτη Φιλίππων, Νεαπόλεως και Θάσου κ. Προκοπίου:\n«Πληροφορηθείς τον ξαφνικό θάνατο του Σεβασμιωτάτου Μητροπολίτη Φιλίππων, Νεαπόλεως και Θάσου κ. Προκοπίου, εκφράζω τα θερμά μου συλλυπητήρια προς το λαό και τον κλήρο της Εκκλησίας της Καβάλας.\nΣτα 43 χρόνια της αρχιερατείας του, ο μακαριστός ιεράρχης υπηρέτησε με αφοσίωση την τοπική Εκκλησία αφήνοντας σημαντικό ποιμαντικό,\nπνευματικό και κοινωνικό έργο. Αιωνία του η μνήμη.»\nKορκίδης: Το πρόβλημα για τις επιχειρήσεις δεν είναι οι έλεγχοι, αλλά η υπερφορολόγηση!\nΌπως σημειώνει ο πρόεδρος της ΕΣΕΕ Βασίλης Κορκίδης σε δήλωσή του, «η ενημέρωση ελέγχων της ΑΑΔΕ για τη μη έκδοση αποδείξεων επιβεβαιώνει τη θέση μας, ότι το πλήγμα για τις επιχειρήσεις δεν είναι οι αυστηροί έλεγχοι αλλά η υπερβολική φορολόγηση».Σύμφωνα με τον πρόεδρο της ΕΣΕΕ: Από την ελεγκτική δραστηριότητα των κλιμακίων της Ανεξάρτητης Αρχής Δημοσίων Εσόδων (ΑΑΔΕ) τη φετινή τουριστική περίοδο (εκτιμήσεις 2017) στη νησιωτική Ελλάδα, προκύπτει μία παραβατικότητα/ανακρίβεια στην έκδοση φορολογικών στοιχείων 45% - 65%. Σύμφωνα με τα επίσημα ετήσια στοιχεία της ΑΑΔΕ, το 2016 διενεργήθηκαν συνολικά 74.272 μερικοί επιτόπιοι έλεγχοι από τις Δ.Ο.Υ., με τις εντοπισθείσες παραβάσεις να ανέρχονται σε 8.843 (παραβατικότητα 11,9%). Τα υψηλότερα ποσοστά παραβατικότητας εμφανίζονται κατά τους μήνες Αύγουστο έως και Νοέμβριο και κυμαίνονται σε 17% - 21%. Από το πλήθος των 30.421 παραβάσεων το 96,7% αφορά μη έκδοση/ανακριβή έκδοση φορολογικών στοιχείων (2016).\nΠρώτος ο Γιώργος Σαχπαζίδης από την Ξάνθη στην "Θασοπούλα-Κεραμωτή"\nΤην πρώτη θέση στον αγώνα "Θασοπούλα-Κεραμωτή", μήκους 2,2 χιλιομέτρων, στην κατηγορία 19-30 χρονών κατέλαβε ο γνωστός κολυμβητής από την Ξάνθη Γιώργος Σαχπαζίδης. Ο ίδιος είχε καταλάβει και πέρσι την πρώτη θέση στην αντίστοιχη κατηγορία, ενώ μετρά δεκάδες διακρίσεις στο ενεργητικό του.\nΟ γνωστός κολυμβητικός αγώνας ανοιχτής θάλασσας Θασοπούλα – Κεραμωτή διοργανώθηκε την Κυριακή για 18η συνεχή χρονιά. Οι συμμετέχοντες κολύμπησαν από τη δυτική ακτή της Θασοπούλας μέχρι την πλαζ της Κεραμωτής, απόσταση 2,2 χιλιομέτρων. Στους νικητές κάθε κατηγορίας απονεμήθηκαν κύπελλα, ενώ στους τρεις πρώτους κάθε κατηγορίας μετάλλια και σε όλους τους συμμετέχοντες αναμνηστικά διπλώματα.


VisionTask - Νέα: Ενδιαφέρον για φωτοβολταϊκές επενδύσεις χωρίς γη για να εγκατασταθούν.\nΕνδιαφέρον για φωτοβολταϊκές επενδύσεις χωρίς γη για να εγκατασταθούν.\nΌλο και μεγαλύτερο γίνεται το πρόβλημα εξεύρεσης γης για την εγκατάσταση φωτοβολταϊκών πάρκων, παρότι με την έναρξη της διαδικασίας των διαγωνισμών έχει κυριολεκτικά ξυπνήσει το ενδιαφέρον από επενδυτικούς ομίλους, κατά κανόνα μεγάλης οικονομικής ισχύος. Οι πληροφορίες αναφέρουν ότι ξένες και ελληνικές εταιρείες «σαρώνουν» την αγορά για να βρούνε άδειες φωτοβολταϊκών έργων σε όσο το δυνατόν υψηλότερο επίπεδο ωριμότητας. Η τάση αυτή αναμένεται να αποτυπωθεί κυρίως στους διαγωνισμούς του 2019, καθώς στον προηγούμενο και στο επερχόμενο διαγωνισμό του Δεκεμβρίου κατεβαίνουν κυρίως έργα που ήταν έτοιμα από αρκετό καιρό πριν.\nΩστόσο το σοβαρότερο ίσως πρόβλημα που αντιμετωπίζουν όσοι θέλουν να επενδύσουν σε φωτοβολταϊκά πάρκα είναι η έλλειψη κατάλληλης γης για την εγκατάστασή τους. Ο λόγος σχετίζεται κυρίως με την απαγόρευση που ισχύει από το 2011 για εγκατάσταση ΑΠΕ σε γη υψηλής παραγωγικότητας. Ενώ μέχρι τότε επιτρεπόταν η εγκατάσταση σε τέτοιες εκτάσεις υπό την προϋπόθεση ότι δεν θα ξεπερνάνε το 1% των καλλιεργούμενων εκτάσεων κάθε νομού, με το νόμο 4015/2011 απαγορεύτηκε η εγκατάσταση φωτοβολταϊκών σε γαίες υψηλές παραγωγικότητας.


"> Venorex Κριτικές - λειτουργεί για φλεβίτιδα πόνος; - DietPlan101.org\nHome » Review » Venorex » Venorex Κριτικές – λειτουργεί για φλεβίτιδα πόνος;\nVenorex είναι ένα καλλυντικό προϊόν που έχει σχεδιαστεί για να μειώσει την εμφάνιση των κιρσών, ευρυαγγειών και παρόμοιες παθήσεις. Είναι υποτίθεται ότι είναι άκρως αποτελεσματική, αλλά δεδομένου ότι είναι χρησιμοποιεί ενώσεις που συνήθως περιλαμβάνονται στο προϊόν φροντίδας του δέρματος για τη θεραπεία παθήσεων που θα μπορούσε να θεωρηθεί ιατρική, είναι πραγματικό ιδιότητες είναι προς συζήτηση.\nΑυτό το προϊόν είναι μια κρέμα που περιέχει υποθετικά ένα μείγμα από φυτικά εκχυλίσματα και άλλες ουσίες που είναι επιστημονικά αποδεδειγμένα ως αποτελεσματική στη θεραπεία παθήσεων του δέρματος. Είναι ισχυρίστηκε ότι είναι σε θέση να βοηθήσει στη βελτίωση της εμφάνισης των κιρσών, ευρυαγγειών, φλεγμονή του δέρματος, ακόμα και κάτω από κύκλους των ματιών. Φαίνεται ότι Venorex είναι αρκετά ευαίσθητο με το δέρμα για να χρησιμοποιηθεί σε οποιαδήποτε περιοχή του σώματος, συμπεριλαμβανομένου του προσώπου, και μπορεί ακόμη και να εφαρμοστεί ως προληπτικό μέτρο. Δεν είναι λιπαρή και δεν θα φράξει τους πόρους, ώστε προφανώς να μπορεί να χρησιμοποιηθεί από οποιονδήποτε και για όσο χρονικό διάστημα αυτό τους ευχαριστεί. Όμως, ενώ μοιάζει να είναι περισσότερο από ένα προϊόν φροντίδας του δέρματος από μια πραγματική θεραπεία, είναι υποτίθεται ότι είναι τόσο αποτελεσματικό πάνω κιρσών ότι θα μπορούσε να θεωρηθεί ως εναλλακτική λύση στη χειρουργική επέμβαση με λέιζερ.\nΣτην πραγματικότητα, αυτό είναι ακριβώς πώς είναι διαφημίζεται ότι είναι επίσημη ιστοσελίδα, μαζί με σχόλια των χρηστών και “πριν και μετά” φωτογραφίες. Το πρόβλημα είναι ότι είναι, επίσης, δήλωσε ότι οι εικόνες είναι απλά δραματοποιήσεις και τα αποτελέσματα μπορεί να διαφέρουν, και ενώ η εταιρεία πίσω από Venorex αξίζει την εκτίμησή του για αυτό είναι η ειλικρίνεια προς τους δυνητικούς πελάτες, δεν έχουμε καμία πραγματική απόδειξη για αυτό το προϊόν μπορεί να κάνει. Η ιστοσελίδα δεν αφήνει τους πιθανούς πελάτες να αναρωτιούνται τι να περιμένουμε από Venorex, όπως έχουμε τα ακριβή ποσοστά κατά την οποία η κρέμα θα πρέπει να είναι σε θέση να θεραπεύσει διάφορες παθήσεις.\nΟι κιρσούς και σπασμένα τριχοειδή αγγεία θα πρέπει να μειωθεί κατά 89%, ενώ οι ευρυαγγείες πρέπει να μειωθεί κατά 95%. Αυτές είναι μερικές πολύ συγκεκριμένους αριθμούς και η παρουσίαση θα μπορούσε να έχει δυνητικούς πελάτες περιμένουν καταπληκτικά αποτελέσματα, αλλά δεν ξέρουμε πού ακριβώς κάνουν τα ποσοστά προέρχονται. Αν είναι πραγματικό, ορισμένες επιστημονικές δοκιμές πρέπει να έχει σίγουρα έχουν διεξαχθεί σχετικά με το προϊόν, αλλά δεν αναφορές είναι διαθέσιμες στην ιστοσελίδα της. Για όλα τα γνωρίζουμε αυτά τα αξιώσεις θα μπορούσαν να έχουν να τραβηχτεί έξω από το πουθενά, αλλά η εταιρεία πίσω από το προϊόν έχει μια καλή φήμη, οπότε δεν θα ήταν δίκαιο να υποθέσουμε ότι είναι χρηματοδοτούμενα. Βιαστούμε δίκη μου τώρα »\nVenorex κυκλοφόρησε πριν από λίγους μήνες, και καμία πραγματική σχόλια είναι διαθέσιμα ακόμα και αν το προϊόν πρέπει να πωλούνται και με δεδομένο το πόσο είναι κοινές παθήσεις του δέρματος, όπως οι κιρσοί. Μια σειρά αξιολογήσεις είναι διαθέσιμα από τις θυγατρικές, αλλά ενώ είναι πολύ αξιοπρεπής, δεν προσφέρουν καμία βοήθεια στην προσπάθεια να καταλάβουμε τι μπορεί αυτό το προϊόν πραγματικά να κάνει. Έχουμε μόνο τα συστατικά για να μας βοηθήσει να πάρουν μια απόφαση, και από αυτή την άποψη, Venorex φαίνεται καθαρά καλλυντικών, η οποία θα μπορούσε να είναι ένα ζήτημα, δεδομένου ότι οι κιρσοί είναι μια πολύ βαθύτερη (κυριολεκτικά) πρόβλημα.\nΟι κιρσοί και ευρυαγγείες μπορούν να εμφανιστούν σε οποιαδήποτε περιοχή του σώματος, αλλά είναι πιο κοινή στα πόδια, όπως υποστηρίζουν το βάρος του άνω μέρους του σώματος. Η πίεση αναγκάζει το αίμα να μην κυκλοφορεί σωστά, και γίνεται ένα σοβαρό πρόβλημα όταν τα τοιχώματα των φλεβών αποδυναμωθεί από τη διαδικασία γήρανσης ή από τις ορμόνες. Θηλυκές ορμόνες ιδίως να έχει βλαβερή επίδραση πάνω φλέβες, η οποία είναι ο λόγος που η αγάπη είναι πιο συχνή στις γυναίκες από τους άνδρες.\nΟι έγκυες γυναίκες είναι επιρρεπείς στην ανάπτυξη κιρσούς και ευρυαγγείες, όχι μόνο επειδή έχουν μια αυξημένη ποσότητα ορμονών αλλά και επειδή η ανάπτυξη του μωρού και η αυξημένη ποσότητα αίματος προσθέτουν πίεση στο κάτω μισό του σώματος. Αλλά ενώ οι κιρσοί που σχετίζονται με την εγκυμοσύνη έχουν την τάση να υποχωρούν μετά τον τοκετό, οι άλλοι πάσχοντες πρέπει να αναλάβει δράση, εάν θέλουν να περιμένουν κάθε είδους βελτίωση. Οι προσβεβλημένες φλέβες τείνουν να διευρύνει την πάροδο του χρόνου, καθώς η ποσότητα του αίματος που διατηρούνται σε αυτά μπορεί να αυξηθεί μόνο αν η αιτία της φλεγμονής δεν έχει καθοριστεί. Οι υγιείς φλέβες μεταφέρουν αποξυγονωμένο πίσω του αίματος προς την καρδιά αφού έχει παραδοθεί στους ιστούς από τις αρτηρίες, το οποίο σημαίνει ότι στην περίπτωση των σκελών, ένα υψηλό ποσό πίεσης απαιτείται, προκειμένου αυτή να κινηθεί προς τα πάνω αντί να φυλάσσεται κάτω από τη βαρύτητα. Για να βοηθήσει σε αυτή τη διαδικασία, οι φλέβες περιέχουν μικροσκοπικές βαλβίδες που ανοίγουν για να αφήσει τη ροή του αίματος προς την καρδιά και κοντά για να το σταματήσει από το να πηγαίνουν πίσω.\nΑλλά εάν το αίμα δεν επιτρέπεται να ρέει σωστά, λόγω της απέναντι πίεση από πάνω του σωματικού βάρους ή κάθεται σε ασφυκτικά θέσεις, δεν θα είναι σε θέση να ανεβεί τόσο αποτελεσματικά. Και αν οι βαλβίδες στις φλέβες αποδυναμωθεί από την ηλικία ή τις ορμόνες, μπορεί επίσης να επιτρέπεται στο αίμα να συγκεντρώσουν σε διαφορετικές περιοχές του ποδιού. Αυτό είναι το πώς να αναπτύξουν κιρσούς, και στις ηπιότερες περιπτώσεις, για τον καθορισμό αιτία τους μπορεί να βοηθήσει στη λήψη τους υποχωρούν. Η απώλεια βάρους για να ανακουφίσει την πίεση, την άσκηση για καλύτερη κυκλοφορία και φορώντας κάλτσες συμπίεσης που πατάτε το αίμα από τις φλέβες μπορεί να είναι αρκετό για γρήγορη βελτίωση, αλλά αν κανένα από αυτά τα μέτρα βοηθούν, πέρα από τα αντίθετα προϊόντα όπως Venorex να είναι σε θέση να προσφέρει ανακούφιση. Αλλά αυτά τα προϊόντα θα είναι χρήσιμες για όσο διάστημα μόνο οι φλεβίτιδα παραμείνουν αυστηρά αισθητικό πρόβλημα, γιατί από τη στιγμή που αρχίζουν να γίνονται πολύ άβολα και να προκαλέσει πόνο, ιατρική φροντίδα είναι υποχρεωτική.\nΦλεβίτιδα μπορεί να προκαλέσει επώδυνα έλκη, και κάθε ασυνήθιστη αποχρωματισμό του δέρματος κοντά στην πληγείσα περιοχή θα πρέπει να εξεταστεί από έναν επαγγελματία. Το ίδιο συμβαίνει και για την αιφνίδια φλεγμονές του ποδιού, η οποία θα μπορούσε να είναι ένα σύμπτωμα ενός θρόμβου αίματος. Προφανώς, κιρσούς και ευρυαγγείες εμφανίζονται μόνο να είναι δερματικές παθήσεις, καθώς και τις αιτίες τους είναι πολύ πιο σοβαρό. Ακόμα, Venorex υποτίθεται ότι παράγει σχεδόν άμεσα αποτελέσματα, όπως είναι ισχυρίστηκε ότι οι πρώτες βελτιώσεις μπορούν να παρατηρηθούν μετά από λίγες μόνο ημέρες. Είναι συνιστάται για την κρέμα που θα εφαρμοστεί 2 φορές την ημέρα σε φρεσκολουσμένα (και αποξηραμένα) δέρμα, και μία φιάλη πρέπει να διαρκέσει για 1 μήνα. Η τακτική θεραπεία θα πρέπει να μειώσει τη φλεβίτιδα σχεδόν εντελώς και να τους αποτρέψει την επανεμφάνιση, αλλά θα πρέπει να ληφθεί υπόψη ότι αφού ποτέ δεν είναι αυτό που αναφέρεται στην ιστοσελίδα της ότι το προϊόν μπορεί πραγματικά να θεραπεύσει αυτές διευρυμένη φλέβες. Μπορεί μόνο να κάνουν κιρσούς και ευρυαγγείες φαίνονται καλύτερα, τόσο καλύτερα αποτελέσματα θα μπορούσαν να επιτευχθούν μόνο μέσω της ιατρικής θεραπείας. Βιαστούμε δίκη μου τώρα »\nΠοια είναι τα συστατικά της Venorex;\nΗ ετικέτα του Venorex είναι διαθέσιμη στις ήρθε η επίσημη ιστοσελίδα, αλλά δεν υπάρχουν άλλες λεπτομέρειες που δίνονται σχετικά με τα συστατικά. Είναι καλό ότι έχουμε μια πλήρη λίστα, αλλά θα ήταν ακόμα καλύτερα αν είχαμε κάποιες πληροφορίες σχετικά με το πώς το καθένα, ή τουλάχιστον κάποια από αυτά, μπορεί να δράσει πάνω από κιρσούς. Αλλά κάναμε την έρευνα όλα αυτά, και το επόμενο θα συζητήσουμε τι ακριβώς μπορεί να κάνει το καθένα από αυτά. Venorex περιέχει νερό, aloe vera γέλη, κυκλοπεντασιλοξάνιο, isoptopyl μυριστικό, γλυκερίνη, φωσφορικό κετύλ κάλιο, στεατικό γλυκερυλεστέρα, κετυλική αλκοόλη, PEG-8, βιταμίνη Κ, βιταμίνη Ε, βιταμίνη Α, παλμιτικό οκτύλιο, φαινοξυαιθανόλη και ethylhexxylglycerin, και το πρώτο πράγμα που ο καθένας θα παρατηρήσετε είναι η έλλειψη φυτικών εκχυλισμάτων σε αυτό το προϊόν, ακόμα και αν έχει ισχυρίστηκε ότι είναι βασισμένο σε βοτανικό ενώσεις. Στην πραγματικότητα, υπάρχει μόνο ένας από αυτούς, η οποία συμβαίνει επίσης να είναι το πρώτο δραστικό συστατικό στη λίστα.\nΠοια είναι τα οφέλη της Venorex;\nΠρώτα απ ‘όλα, Venorex πρέπει άμεσα να κάνει το δέρμα απαλότερο και πιο ελαστικό. Θα το ενυδατώνουν, η οποία πιθανότατα θα ένιωθα σαν μια μικρή ποσότητα ανακούφισης από εκείνους που είναι φυσικά ενοχλούνται από τους κιρσούς και ευρυαγγείες. Εκτός από αυτόν, δεδομένου ότι ορισμένα συστατικά είναι αρκετά ισχυρό για να θεραπεύσει ήπια παθήσεις του δέρματος, μπορεί να υπάρξει κάποια βελτίωση στην εμφάνιση των ευρυαγγειών. Και επειδή είναι επίσης σε θέση να μειώσει κύκλους κάτω από τα μάτια, φαίνεται σαν μια καλή επιλογή για όσους αντιμετωπίζουν τέτοιου είδους ζητήματα στην περιοχή του προσώπου. Αλλά αυτό δεν φαίνεται σαν να μπορεί να κάνει πολύ για κιρσούς, ειδικά αν είναι μεγάλη.\nΤα περισσότερα από τα συστατικά επηρεάζουν μόνο το δέρμα, και δεν έχει σημασία πόσο υγιής ο ιστός γίνεται, οι μεγάλες φλέβες φλεγμονή που είναι από κάτω, δεν μπορεί να θεραπευτεί μέσω ενός τοπική θεραπεία. Και η εταιρεία που κατασκευάζει Venorex είναι επίσης επίγνωση αυτού του γεγονότος, γιατί μαζί με το προϊόν που προσφέρουν επίσης ένα e-book με λεπτομερείς πληροφορίες για το πώς να μειώσει τη φλεβίτιδα φυσικά και πώς να τους αποτρέψει από τη διαμόρφωση στο μέλλον. Φαίνεται σαν να ήταν καλύτερο να χρησιμοποιήσετε Venorex μαζί μια υγιεινή διατροφή, την άσκηση και τη συμπίεση κάλτσες, γιατί η αλήθεια είναι καλύτερα αποτελέσματα μπορούν να επιτευχθούν μέσω της φυσικής μέτρα.\nΚαμία προφορική ή τοπική θεραπεία είναι ακόμα σε θέση να θεραπεύσει φλεβίτιδα, γι ‘αυτό θα πάρει κάποια προσπάθεια από τον πάσχοντα πριν παρατηρώντας ικανοποιητικά αποτελέσματα. Αλλά αν η κατάσταση συνοδεύεται από πόνο ή φαίνεται να επιδεινώνεται δεν έχει σημασία τι δεν ληφθούν μέτρα, η επαγγελματική βοήθεια θα πρέπει να αναζητηθεί αμέσως. Κιρσοί είναι συνήθως αβλαβείς, αλλά μπορούν να προκαλέσουν επικίνδυνες επιπλοκές και θα ήταν καλύτερο να μην ρισκάρει τίποτε.\nΓιατί να επιλέξετε Venorex;\nΤο προϊόν αυτό φαίνεται κατάλληλο για κάποιον που πάσχει από ευρυαγγείες, κηλίδες και άλλες δυσάρεστες συνθήκες στην περιοχή του προσώπου. Εκείνοι που επηρεάζονται επίσης από κύκλους κάτω από τα μάτια μπορεί να βρει ότι είναι το τέλειο προϊόν, όπως φαίνεται σε θέση να βοηθήσει σε όλα τα θέματα του δέρματος που επηρεάζει συνήθως το πρόσωπο. Θα κρατήσει επίσης το δέρμα ενυδατωμένο και το προστατεύουν από βλάβες, γι ‘αυτό θα ωφελήσει εκείνους που θα ήθελαν επίσης να κρατήσει τις ρυτίδες στον κόλπο. Στην πραγματικότητα, Venorex φαίνεται περισσότερο σαν ένα προϊόν anti-ηλικία που μπορεί επίσης να μειώσει τις ευρυαγγείες, γι ‘αυτό θα ωφελήσει τους χρήστες σε περισσότερους από έναν τρόπους. Οι γυναίκες ειδικότερα μπορεί να βρει ότι είναι μια καλή αντικατάσταση για κρέμες προσώπου που βασίζονται σε συγκεκριμένα συστατικά, όπως φαίνεται να περιέχουν μερικά από τα πιο αποτελεσματικά ενώσεις φροντίδα του δέρματος, όλα σε ένα προϊόν. Είναι επίσης διαθέσιμο για παραγγελία από οπουδήποτε στον κόσμο, έτσι ώστε οι πελάτες που αποφασίζουν να το χρησιμοποιούν συνεχώς θα έχει κανένα ζήτημα πρόσβασης σε αυτό ανά πάσα στιγμή.\nΠού μπορώ να αγοράσω Venorex;\nΌπως όλα τα προϊόντα που προσφέρονται από Santrinico Επιχειρήσεις, Venorex είναι διαθέσιμη μόνο σε αυτό είναι επίσημη ιστοσελίδα. Ένα μπουκάλι πωλείται για $ 48, το οποίο μπορεί να φαίνεται ακριβό, αλλά αυτό είναι μόνο ελαφρώς πιο ακριβά από ό, τι πολλές κρέμες ομορφιάς. Αλλά η ναυτιλία θα προσθέσει ένα επιπλέον $ 6.95 ή $ 12.95 για τους πελάτες που προτιμούν την παράδοση βιασύνη. Τυπική παράδοση μπορεί να διαρκέσει έως και 10 ημέρες για να φθάσει τους πελάτες στις ΗΠΑ και μέχρι 21 ημέρες για εκείνους που βρίσκονται σε οποιαδήποτε άλλη περιοχή, ενώ η επιλογή βιασύνη θα πρέπει να μειώσει το χρόνο αναμονής για λίγες μόνο ημέρες. Μεγαλύτερα πακέτα έρχονται με εκπτώσεις και δωρεάν τυπική παράδοση, αλλά αυτή η πολιτική ισχύει μόνο για τους πελάτες που βρίσκονται στις ΗΠΑ, όπως οι άλλοι πελάτες θα πρέπει να συνεχίσουν να καταβάλλουν το πλήρες στέλνοντας αμοιβές. Αλλά μια συσκευασία που περιέχει 3 φιάλες (2 μπουκάλια συν 1 δωρεάν) είναι διαθέσιμο για $ 96, ενώ ένα πακέτο των 5 φιαλών (3 συν 2 δωρεάν) φαίνεται να είναι η καλύτερη διαπραγμάτευση, με μόνο $ 144.\nVenorex Περιορισμένη Προσφορές\nPrevious Previous post: PhenQ ŞOK EDİCİ Yorumlar 2016 – Bu gerçekten çalışır?\nNext Next post: Cá háit a ndéanfaidh Ceannaigh Winsol – a Winstrol Saill Burner steroid Dlí Malartach i Luimneach Ireland


Στη Μαλαισία δεν ζουν... ανόητοι! | Ποδόσφαιρο | gazzetta.gr\nΚυριακή, 03 Νοεμβρίου 2019 - 15:18\n"Στη θεωρία, δεν υπάρχει διαφορά μεταξύ πράξης και θεωρίας. Στην πράξη, υπάρχει", είχει πει ο Yogi Berra (παίχτης του baseball) και κάπως έτσι, ο Book-nomikarios είναι σήμερα κοντά μας με θεωρητικό κείμενο και εξηγεί πολλά και διάφορα !\nΣτην Ελλάδα έχουμε παροιμίες για όλα τα γούστα :\n"Το γοργόν και χάριν έχει", αλλά παράλληλα και "όποιος βιάζεται σκοντάφτει" ή και "κάλλιο αργά παρά ποτέ". Ανάλογα με τι συνέβαινε ή τι μας συνέφερε κολλούσαμε και μια φράση. Σε θεωρητικό επίπεδο δεν είναι αντιφατικές μεταξύ τους.\nΤο ίδιο ισχύει και στο στοίχημα. Παίζεις καυτά φαβορί και κερδίζεις, τότε θα σου πουν "αυτά τα παίζει και η γιαγιά μου;". Σπάνε τα φαβορί και χάνεις, τότε κολλάει το "αυτά δεν τα παίζει κανείς, ποιός ασχολείται με αυτές τις ομάδες ή με αυτές τις αποδόσεις;" (ενώ πριν λίγο το έπραττε και η γιαγιά σου). Δεν βγάζεις άκρη, όπως και με τις παροιμίες του "θυμόσοφου" λαού.\nΗ αλήθεια είναι ότι ο κόσμος απορεί σε κάθε έκπληξη.\nΠροχθές η Παρί των Mbappé, Icardi, Di María και Cavani έχασε 2-1 απ' τη Ντιζόν του Ngonda που στα 25 του υπέγραψε το πρώτο επαγγελματικό του συμβόλαιο.\nΧθες, η Άιντραχτ Φρανκφούρτης που πούλησε τους 3 πρώτους σκόρερ της (Haller, Jović και Rebić) έριξε 5άρα στην Μπάγερν Μονάχου.\nΗ Λεβάντε με low μπάτζετ και χωρίς πολλούς ξένους παίχτες διέσυρε 3-1 την Μπαρτσελόνα των Griezmann, Messi, F. de Jong και Suárez.\nΗ Ρεάλ Μαδρίτης των Hazard, Modrić και Benzema κόλλησε στο 0-0 με την Μπέτις που ως και χθες μακριά απ' την Ανδαλουσία είχε 0-1-4 με τέρματα 4-14 !\nΗ ισόβια πρωταθλήτρια Νορβηγίας Ρόζενμποργκ δέχθηκε για 3ο σερί εκτός έδρας ματς γκολ στο τέλος και έτσι δεν κέρδισε την Στρόμσγκοντσετ και κινδυνεύει να μείνει εκτός Ευρώπης, έχοντας 1 νίκη στα τελευταία 5 παιχνίδια της.\nΗ Αϊντχόφεν γκελάρει στο Ρότερνταμ, 2-2 με την Σπάρτα.\nΟ Ολυμπιακός, η μοναδική ελληνική ομάδα που συνεχίζει στο τσάμπιονς λιγκ, έφερε 0-0 με την Ξάνθη. Μόνο οι Έλληνες νομίζετε ότι το πόνταραν ; Με την ίδια άνεση που εσύ Έλληνα θα έπαιζες την Μπαρτσελόνα στην Ισπανία στο 1.40 ως σιγουράκι, θα το έκαναν και Ισπανοί για τον Ολυμπιακό.\nΘέλετε να δούμε αγώνες απ' το χώρο του μπάσκετ ; Κανένα πρόβλημα.\nΟ Ολυμπιακός που σέρνεται χωρίς Παπανικολάου και με Μιλουτίνοφ με 2 φάουλ από νωρίς κερδίζει στη Ρωσία την ΤΣΣΚΑ και μετά διασύρεται απ' την Μακάμπι εντός.\nΗ Ζαλγκίρις Κάουνας που έχασε απ' τη Ζενίτ Αγίας Πετρούπολης μες στην καυτή της έδρας, κάνει αμέσως μετά διπλό στην Πόλη επί της Φενερμπαχτσέ που ελέω κακού ξεκινήματος καίγονταν για το ροζ φύλλο αγώνα.\nΗ επιβλητική Χίμκι που ρίχνει 100άρες, χάνει άνετα απ' τον Ερυθρό Αστέρα που δεν έχει ξεκινήσει καλά ούτε στην Αδριατική Λίγκα.\nΗ Μπασκόνια, ούσα φαβορί στη Γαλλία, έχασε προβάδισμα 9 πόντων για να ηττηθεί απ' την Βιλερμπάν και μετά κέρδισε 30 πόντους και βάλε την Μπάγερν Μονάχου που προέρχονταν από μεγαλοπρεπέστατη νίκη επί της βασίλισσας Ρεάλ Μαδρίτης.\nΝα συνεχίσω ; Δεν έχει νόημα. Το πήρατε το μήνυμα.\nΣε κάθε περίπτωση εξ όσων σημείωσα, θα πείτε το "αυτά δεν γίνονται". Όπως βλέπετε στην πράξη, όμως, ΟΛΑ ΓΙΝΟΝΤΑΙ. Στο απλοϊκό πλην τίμιο ερώτημα "βρε μπουκ, αυτά δεν είναι σίγουρα στημένα;", η απάντηση είναι ΟΧΙ ή μάλλον ΟΧΙ ΟΛΑ ή μάλλον ΙΣΩΣ ΚΑΠΟΙΑ ΝΑ ΕΙΝΑΙ ΑΠΟ ΜΕΡΙΚΟΥΣ ΠΑΙΧΤΕΣ (όχι όλους). Ως εκεί όμως. Τίποτα περισσότερο.\nΑλλά όπως σημείωσα και τις εκπλήξεις, χθες διάβαζα όσο ήταν 0-1 η Μάντσεστερ Σίτι με τη Σαουθάμπτον που είχε δεχτεί 9άρα απ' τη Λέστερ και 1-0 η Άστον Βίλα ότι "κοίτα να δεις, τα έστησαν και τα 2 και όλη η Ευρώπη πήγε κουβά" (άσχετο, αλλά αν δεν το γύριζαν και αυτές θα ήταν απ' τα πλέον καταστροφικά Π/Σ/Κ). Μόλις νίκησαν και οι 2 ομάδες στο τέλος, το σενάριο άλλαξε και έγραφαν "τα είχαν κάνει και τα 2 ανατροπές και τα τσέπωσαν χοντρά".\nΣτο δια ταύτα. Το στοίχημα είναι ΔΥΣΚΟΛΟ ΣΠΟΡ. Έχει γίνει ΔΥΣΚΟΛΟΤΕΡΟ απ' ό,τι πριν 20 έτη που ξεκίνησα το site. Όταν κερδίζεις, όπως κι αν κερδίζεις, όσο κι αν κερδίζεις είναι για ΕΠΙΒΡΑΒΕΥΣΗ και όχι για χλευασμό. Είναι κωμικό όταν έχεις χάσει, να λες στον άλλο που κέρδισες "σιγά το δύσκολο". Αν δεν είναι, γιατί δεν το έκανες και εσύ ;\nΥΓ-1. Σενάρια επιστημονικής φαντασίας από άτομα που δεν έχουν ποντάρει ΠΟΤΕ τετραψήφιο πόσο (πόσο δε πενταψήφιο ή εξαψήφιο) που ισχυρίζονται "Στη Μαλαισία τα παίζουν για 10 εκατομμύρια ευρώ το ματς", είναι κουβέντες για τα καφενεία και για τα πρακτορεία. Μιλάνε για κάτι που δεν γνωρίζουν και δεν κατέχουν. Αν είναι και το ξέρουν, να τους δώσουμε 10 εκ. να πάνε Μαλαισία να μας τα ποντάρουν. By the way, δεν μπορώ να φανταστώ γιατί θεωρούν τον Μαλαισιανό bookmaker πανίβλακα και ηλίθιο που θα του δώσει ένας 10 εκατομμύρια ευρώ για στοίχημα σε ελληνικό ματς και θα πει "βεβαίως, να το δεχτώ, γιατί όχι ; Αγαπάω Ελλάδα, μουσακά και σουβλάκι". Είναι δυνατόν ; Δεν θα μιλήσω καν για το risk management της εταιρείας, ας το αφήσουμε αυτό στην άκρη (καλοπροαίρετα), δεν θα σκεφτεί ότι ΠΡΟΦΑΝΩΣ και για να ποντάρει κάποιος ΤΕΤΟΙΑ ποσά θα είναι 100% σίγουρος για τ' αποτελέσμα ώστε να τα δεχτεί ; Μετά έχουμε το δεύτερο επιχείρημα "Δεν εννοούμε νόμιμες εταιρείες, στο παράνομο τα παίζουν". Μα και ο παράνομος, είναι απλά... παράνομος, δεν είναι (αναγκαία) βλάκας ! Απεναντίας, ίσως είναι και λίγο πιο... γατόνι και πιο "της πιάτσας" απ' τον νόμιμο (για προφανείς λόγους) ! Ποιός "παράνομος" στη Κουάλα Λουμπούρ θα πάρει στοίχημα 10 εκ. ευρώ έστω για 1 ματς της ευρωλίγκας (για να μην αναφέρουμε την Α1 του μπάσκετ) ; Για πιο μικρά ποσά, 100-200-300 χιλιάδες ευρώ, η απάντηση είναι "ΝΑΙ, θα τα πάρει". Η διαφορά των 300 χιλιάδων ευρώ και των 10 εκατομμυρίων όμως είναι γιγαντιαία. Θα πάει κάποιος σε book στη Μαλαισία και του πει "ΠΑΙΞΕΙ ΡΕ ΣΥ 10 ΕΚΑΤΟΜΜΥΡΙΑ ΕΥΡΩ ΑΣΟ ΤΗΝ ΝΤΙΖΟΝ ΜΕ ΤΗΝ ΠΑΡΙ ΣΕ ΑΠΟΔΟΣΗ 10.00, ΕΧΩ ΜΙΛΗΣΕΙ ΜΕ ΤΑ Μ'ΜΠΑΠΕ ΚΑΙ ΝΤΙ ΜΑΡΙΑ ΝΑ ΧΑΣΟΥΜΕ ΓΙΑ ΝΑ ΒΓΑΛΟΥΜΕ 100 ΕΚΑΤΟΜΜΥΡΙΑ ΝΑ ΚΑΝΟΥΜΕ ΚΑΜΙΑ ΜΕΤΑΓΡΑΦΗ ΑΚΟΜΑ ΝΑ ΠΟΥΜΕ" (είμαι σίγουρος ότι κάπως έτσι το φαντάζεστε χωρίς απλώς να αναφέρονται τα δεδομένα στο τηλεφώνημα, μόνο τα 10 εκ. ευρώ στον άσο) και θα του πει ο Μαλαισιανός "Αμέ, γιατί όχι ; Ό,τι θέλει ο πελάτης". Πάτε καλά ; Σας κόβουν οι εταιρείες στοιχήματα στα 1000 ευρώ και νομίζετε ότι στη Μαλαισία παίρνουν τέτοια ποσά "έτσι απλά" ; Συνέλθετε.\nΥΓ-2. Περισσότερα στο www.bwm.gr ή στείλτε e-mail για προσφορές και οδηγίες εγγραφής στο betwithme365@gmail.com


Γαληνός - Σκεύασμα - NIMELIDE TAB 100MG/TAB BTx30 (FOILS 3x10) - Οδηγίες χρήσης\nNIMELIDE TAB 100MG/TAB BTx30 (FOILS 3x10)\nΕπώδυνες και μη επώδυνες φλεγμονώδεις καταστάσεις που δυνατόν να συνοδεύονται και από πυρετό και ειδικά καταστάσεις που αφορούν το μυοσκελετικά σύστημα.\nΧορηγείται μόνο σε ενήλικες. Η ημερήσια δόση είναι 50-100mg δύο φορές την ημέρα, με δυνατότητα αύξησης μέχρι 200mg δύο φορές την ημέρα, ανάλογα με τη βαρύτητα των συμπτωμάτων και την ανταπόκριση του ασθενούς. ...\nΔεν έχει αναφερθεί ακόμη. Συμπτωματική θεραπεία (πλύση στομάχου, εξέταση και αποκατάσταση του ύδατος και του ισοζυγίου των ηλεκτρολυτών) πρέπει να αρχίζει σε περίπτωση υπέρβασης της δόσης.\nΕάν πρέπει να λαμβάνεται το φάρμακο συνεχώς και παραλείψετε μία δόση, θα πρέπει να πάρετε τη δόση αυτή το ταχύτερο δυνατόν. Εάν, εν τούτοις, πλησιάζει η ώρα για την επόμενη δόση μη λάβετε τη δόση που παραλείψατε, ...\nΜη χρησιμοποιείτε το προϊόν μετά την ημερομηνία που αναγράφεται στην εξωτερική και εσωτερική συσκευασία.


Κάνει τρύπες στο κρεμμύδι με ένα κατσαβίδι και περιμένει για 30 λεπτά - Αυτό που συμβαίνει θα σας φανεί απίστευτο! - Funny-Περίεργα - Athens magazine\nΘα εκπλαγείτε μόλις μάθετε τι κάνει...\nΚρεμμύδι: Οι φορτιστές για κινητά γίνονται όλο και πιο συχνά απαραίτητοι. Αν βρίσκεστε εκτός σπιτιού ή αν έχει κοπεί το ρεύμα, υπάρχει ένα φοβερό κόλπο που θα σας λύσει τα χέρια, με τη βοήθεια ενός κρεμμυδιού! Καλά διαβάσατε! Δεν απαιτείται καν ηλεκτρικό ρεύμα! Παράλληλα δείτε και από ποιες σοβαρές ασθένειες μπορεί να σας προστατεύσει το κρεμμύδι.


WSJ : Σε νέα κρίση η Ελλάδα, ο Τσίπρας πάει σε εκλογές – trustpress.gr\nΑρχική / Διεθνή νέα / WSJ : Σε νέα κρίση η Ελλάδα, ο Τσίπρας πάει σε εκλογές\nΣε οριακό σημείο η κρίση στην Ελλάδα εκτιμά η εφημερίδα που προβλέπει πολιτικές εξελίξεις καθώς η κυβέρνηση έχει χάσει την αντοχή της.\nΣτο δημοσίευμα τονίζεται ότι η κυβέρνηση του ΣΥΡΙΖΑ σκέφτεται την επιλογή των πρόωρων εκλογών το 2017, καθώς χάνει την ελπίδα να κερδίσει παραχωρήσεις της ευρωζώνης και του ΔΝΤ για την ελάφρυνση χρέους και τη λιτότητα.\nΈλληνες αξιωματούχοι σχολιάζουν ότι δεν υπάρχει απόφαση για εκλογές, προσθέτουν ότι τον Ιανουάριο θα επανεξεταστεί η πορεία των διαπραγματεύσεων, αφού προηγουμένως πιέσουν ξανά τους δανειστές να δείξουν μεγαλύτερη ευελιξία.\n«Οι εκλογές θα επέτρεπαν στον ΣΥΡΙΖΑ να ξεφύγει από τις πιέσεις ενός αντιδημοφιλούς προγράμματος διάσωσης, του οποίου τα μαθηματικά έριξαν τελικά κάθε ελληνική κυβέρνηση από τη στιγμή που ξέσπασε η κρίση το 2009. Ο Αλέξης Τσίπρας, όπως και οι προκάτοχοί του, πασχίζει για να πετύχει τους αυστηρούς δημοσιονομικούς στόχους, σε μία σημαδεμένη από την ύφεση και κουρασμένη από τη λιτότητα χώρα», αναφέρει η εφημερίδα.\n«Ο πολιορκημένος κ. Τσίπρας, που αναμένεται να έχει συνομιλίες με τους ηγέτες της Γερμανίας και της Γαλλίας τις επόμενες ημέρες, εξέπληξε τους Έλληνες και τους δανειστές την προηγούμενη εβδομάδα με δημοσιονομικά δώρα που θεωρούνται ευρέως ως προετοιμασία για την επιλογή των εκλογών. Υποσχέθηκε σε 1,6 εκατ. συνταξιούχους ένα χριστουγεννιάτικο δώρο 300-800 ευρώ. Επίσης ανέστειλε την προγραμματισμένη αύξηση του ΦΠΑ για τα νησιά που έχουν υποδεχθεί μεγάλο αριθμό προσφύγων. Αξιωματούχοι της ΕΕ ανέφεραν ότι θα μελετήσουν αν οι υποσχέσεις του κ. Τσίπρα συμβαδίζουν με τις μνημονιακές δεσμεύσεις της Ελλάδας», σημειώνει το δημοσίευμα.\nΟι πρόωρες εκλογές θα οδηγούσαν σε ήττα του ΣΥΡΙΖΑ, παραδέχονται στην Wall Street Journal στελέχη του κόμματος και η ΝΔ θα σχημάτιζε κυβέρνηση. Επίσης, στελέχη δήλωσαν ότι ο στόχος τους σε πιθανές εκλογές θα ήταν να αποφύγουν να συνθλίβουν, έναν κίνδυνο που βλέπουν αν συνεχίσουν για καιρό χωρίς υποχωρήσεις από τους δανειστές.\nΜέχρι τον Νοέμβριο, ο ΣΥΡΙΖΑ ήλπιζε ότι οι συζητήσεις με τους δανειστές θα «ξεκλείδωναν» νέες δόσεις χωρίς περαιτέρω βαριά μέτρα λιτότητας. Στο μεταξύ, Έλληνες υπουργοί ήλπιζαν ότι θα κερδίσουν ξεκάθαρες ευρωπαϊκές δεσμεύσεις για ελάφρυνση χρέους, κάτι που θα επέτρεπε στην ΕΚΤ να συμπεριλάβει την Ελλάδα στο πρόγραμμα αγοράς ομολόγων, δίνοντας σημαντική ώθηση στην οικονομία της.\nΟμως, οι διαπραγματεύσεις αυτόν τον μήνα έδειξαν ότι οι Έλληνες ηγέτες είναι παγιδευμένοι ανάμεσα στις απαιτήσεις των πιο δυναμικών δανειστών: της Γερμανίας και του ΔΝΤ, γράφει η Wall Street Journal, σημειώνοντας την απροθυμία του Βερολίνου να δεσμευθεί σε κάτι περισσότερο από μικρές μειώσεις του ελληνικού χρέους, αλλά και την επιμονή του Ταμείου για περικοπές που περιλαμβάνουν τις συντάξεις, ιδιαίτερα αν η Γερμανία επιμείνει ότι η Ελλάδα πρέπει να διατηρήσει μεγάλα πρωτογενή πλεονάσματα. Επίσης το ΔΝΤ επιμένει για τα εργασιακά, κάτι που ο ΣΥΡΙΖΑ έχει αποκηρύξει ως μη αποδεκτή επίθεση στα δικαιώματα των ήδη αποδυναμωμένων εργαζομένων.\nΕτικέτεςWall Street Journal ΕΚΛΟΓΕΣ ΕΚΤ ΣΥΡΙΖΑ ΤΣΙΠΡΑΣ\nΠροηγούμενο Τουρκία : Εκατοντάδες συλλήψεις στελεχών του φιλοκουρδικού κόμματος\nΕπόμενο Frontex : Σχεδιάζει να στείλει δύναμη στα σύνορα Ελλάδας-ΠΓΔΜ


Ως επιπλέον βασική προϋπόθεση θεωρείται η ύπαρξη τουλάχιστον 10 κριτικών εντός της χρονιάς. Όπως πιστοποιεί και η εταιρία Booking.com, όλες οι κριτικές συντάσσονται από πραγματικούς επισκέπτες, βεβαιώνοντας με αυτόν τον τρόπο την αυθεντικότητα της κάθε κριτικής.\n«Το συγκεκριμένο βραβείο αντιπροσωπεύει την άποψη που έχουν για το Creta Maris Beach Resort ένα μέρος των επισκεπτών μας και γι’ αυτό είναι υψίστης σημασίας. Φέτος, έχουμε τη χαρά να είμαστε Άριστοι, λαμβάνοντας 9/10. Ευχαριστούμε για τη διάκριση αυτή, ενώ παράλληλα βάζουμε στόχο να διατηρήσουμε την καλή αυτή βαθμολογία και να γίνουμε ακόμη καλύτεροι προσφέροντας στους επισκέπτες μας τις καλύτερες υπηρεσίες, αναδεικνύοντας πάντα τον τόπο μας, την Κρήτη.» δήλωσε ο Νίκος Βλασιάδης, Γενικός Διευθυντής του Creta Maris Beach Resort.\nTagged 2016 CRETA MARIS Ελλάδα Τουρισμός


Θεαματική θερμή εισβολή στην βόρεια Ευρώπη - Meteology\tΘεαματική θερμή εισβολή στην βόρεια Ευρώπη - Meteology\nΘεαματική θερμή εισβολή στην βόρεια Ευρώπη\non Οκτ, 09, 2018\nΜια θερμή εισβολή, βγαλμένη από την καρδιά του Αυγούστου, αναμένεται να δεχθεί το σύνολο της βόρειας Ευρώπης τα αμέσως επόμενα 24ωρα, με κορύφωσή της μέσα στο ΣΚ. Αποκλίσεις έως και +17 βαθμούς από τον Μέσο Όρο, δεν αποκλείονται. Στην ουσία, συνεχίζεται ακάθεκτη η κυκλοφορία που ξεκίνησε από τον Μάιο στην Ευρώπη, με διαδοχικές αναπτύξεις ισχυρών εμποδιστών στην κεντροβόρεια Ευρώπη, εντυπωσιακά θερμά κύματα στα βόρεια και εγκλωβισμός δροσεροτέρων αερίων μαζών στην Μεσόγειο και την περιοχή μας. Αναμφίβολα, η συχνότητα και η εμμονή εμφάνισης τέτοιων αποκλίσεων, ειδικά το τελευταίο 6μηνο, είναι κάτι που βάζει σε σκέψεις, ακόμη και τους πλέον δύσπιστους όσον αφορά την κλιματική αλλαγή. Εξίσου εντυπωσιακή είναι και η παρατεταμένη ξηρασία που συνοδεύει αυτά τα κύματα ζέστης, με το σύνολο της ηπειρωτικής Ευρώπης, να μην έχει δει ακόμη πρωτοβρόχια. Ειδικά στα Βαλκάνια, χαρακτηριστικό είναι πως δεν έχει κάνει την εμφάνισή του κανένα βαρομετρικό χαμηλό (!) με εξαίρεση τον τροπικό κυκλώνα, ο οποίος επηρέασε πρόσκαιρα και επιλεκτικά την νότια χώρα για λιγότερο από ένα 30άωρο.


Αλεξανδρινό δώρο στο Χριστό (Ένα συγκινητικό διήγημα) | Ι.Ν. Αγίου Νικολάου Αλίμου\nΑνέβηκε στις 17 Δεκ 2017 Κατηγορίες: Αναρτήσεις, Άρθρα\nΕδώ και πολλά χρόνια ο κόσμος γιόρταζε τα Χριστούγεννα με περισσότερη κατάνυξη. Σε ένα μακρινό χωριό, λοιπόν, ο ιερέας έκανε κάθε χρόνο μια φάτνη στη μέση της εκκλησίας, την παραμονή των Χριστουγέννων. Οι κάτοικοι πήγαιναν πρώτα – πρώτα στην εκκλησία, για να ακούσουν τη Θεία Λειτουργία, γονάτιζαν και άναβαν το κεράκι τους μπροστά στη φάτνη. Κάθε κεράκι έπρεπε να σβήσει από μόνο του, λιώνοντας σιγά – σιγά, γι’ αυτό γύρω από τη φάτνη ήταν αμέτρητα κεράκια, όσα και οι πιστοί, και η εκκλησία λαμποκοπούσε και έφεγγε σαν να ήταν ο ήλιος μέσα της. Όταν η Λειτουργία τελείωνε, ο κόσμος πήγαινε στα γύρω κεντράκια, για να φάει και να πιει, να γλεντήσει τη χαρά του για τη γέννηση του Χριστού.\nΟι χωριανοί άρχιζαν τις προετοιμασίες για τα Χριστούγεννα εβδομάδες πριν. Οι νοικοκυρές έψηναν κουλούρια, πίτες και γλυκά και οι άντρες έβαφαν την πλατεία του χωριού, την εκκλησία και τα σπίτια τους. Ο ιερέας με τα παιδιά του σχολείου και τους δασκάλους σκάλιζε τα ζώα της φάτνης στο ξύλο, τους τρεις μάγους, τους βοσκούς, το αστέρι, την Παναγία και το Χριστό. Το βράδυ της παραμονής όλα ήταν έτοιμα και οι άνθρωποι ντυμένοι τα καλά τους πήγαιναν στην εκκλησιά και άφηναν μπροστά στη φάτνη ένα δώρο για το Χριστό, ό,τι μπορούσε ο καθένας.\nΗ Μαρία, που ήταν έξι χρονών, πήγαινε και αυτή κάθε χρόνο με τους γονείς της στην εκκλησία κρατώντας το καλαθάκι με τα κουλούρια που είχε φτιάξει για το νεογέννητο Χριστό. Εκείνο το χρόνο, όμως, η μητέρα της αρρώστησε, και ο πατέρας της ταξίδεψε σε μια μεγάλη πόλη για να βρει δουλειά και να τα βγάλει πέρα με τα φάρμακα και τα άλλα έξοδα. Ούτε δραχμή δεν τους περίσσευε, για να αγοράσουν δώρο στο Χριστό. Πώς να πάει στην εκκλησία η Μαρία με άδεια χέρια;\nΤην ώρα που χτύπησαν οι καμπάνες, η Μαρία μπήκε δειλά – δειλά στην εκκλησία και κρύφτηκε πίσω από μια κολόνα. Δεν ήθελε να τη δει κανείς με τα χέρια αδειανά. Οι άλλοι προσκυνούσαν το Χριστό, άναβαν το κεράκι τους και του πρόσφεραν το δώρο τους.\nΕκείνη γονάτισε κοιτάζοντας τη φάτνη από μακριά και ψιθύρισε: – Αχ, Παναγίτσα μου, φέτος δε θα έρθω στη λειτουργία. Δεν έχω να χαρίσω τίποτε στο παιδί σου που γεννήθηκε. Η μητέρα μου αρρώστησε. Δεν έχουμε καθόλου χρήματα. Θα το εξηγήσεις στο Χριστό γιατί δεν του έφερα δώρο;\nΟ κόσμος είχε αρχίσει να ψάλλει μαζί με τον ιερέα το «Χριστός γεννάται σήμερον». Τα μάτια της Μαρίας θόλωσαν από τα δάκρυα, βγήκε από την κρυψώνα της και έτρεξε προς το σπίτι της. Δεν είχε κάνει ούτε τρία βήματα, όταν άκουσε πίσω της μια φωνή να τη ρωτάει: – Γιατί κλαις, κοριτσάκι μου, μια τέτοια χαρούμενη μέρα; – Κλαίω, γιαγιάκα, γιατί δεν μου περισσεύει ούτε μια δεκάρα, για να αγοράσω ένα δώρο στο Χριστό. – Γι’ αυτό κλαις, Μαρία; Ο Χριστός ευχαριστιέται και μόνο που τον σκέφτεσαι. Και μόνο που τον αγαπάς. Να, κοίταξε εκείνον το θάμνο με τα πράσινα φύλλα. Γιατί δεν κόβεις ένα μπουκέτο να του το πας; Το κορίτσι σταμάτησε τα κλάματα, έσκυψε, κι άρχισε να κόβει ένα μπουκέτο από κλαδιά. Έκοψε αρκετά, ώσπου η αγκαλιά της δε χωρούσε πια άλλα. – Φτάνουν αυτά, γιαγιάκα; ρώτησε τη γριούλα κοιτάζοντας πίσω της, αλλά εκείνη είχε εξαφανιστεί.\nΗ Μαρία με τα κλαδιά στην αγκαλιά της προχώρησε θαρρετά και μπήκε στην εκκλησία με ένα χαμόγελο αγαλλίασης. Όλα έλαμπαν στο φως των κεριών. Ο κόσμος έψελνε με κατάνυξη. Περπάτησε πάνω στο κόκκινο χαλί που απλωνόταν μπροστά στη φάτνη και απόθεσε το δώρο της. – Κοιτάτε αυτό το κοριτσάκι, είπε χαμηλόφωνα μια γυναίκα. Φέρνει κλαδιά από θάμνους στο Χριστό. Και μη χειρότερα. Όταν τελείωσε το τροπάριο ακούστηκαν ψίθυροι στην εκκλησία. – Κοιτάξτε, κοιτάξτε τα κλαδιά των θάμνων! Η Μαρία ήταν ακόμα γονατιστή με σταυρωμένα τα χέρια της. Ακούγοντας τις φωνές, σήκωσε το κεφάλι της τρομοκρατημένη και είδε τα κλαδιά, τα δικά της κλαδιά, να έχουν ανθίσει και να έχουν βγάλει κάτι όμορφα κόκκινα λουλούδια που έμοιαζαν με αστέρια. – Μα τι έγινε; – Θαύμα! – Ήτανε θάμνοι και έβγαλαν λουλούδια! Ο ιερέας και το πλήθος γονάτισαν μπροστά στη φάτνη, δοξολογώντας το Χριστό γι’ αυτό το ανεξήγητο φαινόμενο.\nΗ γριούλα –ποια να ήταν άραγε; – είχε δίκιο. Το δώρο που δίνεται από την καρδιά είναι το πιο αξιόλογο δώρο. Τα φτωχά κλαδάκια ήταν το πιο σημαντικό δώρο που είχε πάρει ο Χριστός εκείνη τη μέρα… Από τότε, κάθε χρόνο, τις μέρες των Χριστουγέννων, αυτοί οι θάμνοι ανθίζουν με τα αμέτρητα κόκκινα αστράκια τους, και ο κόσμος τα ονομάζει «λουλούδια των Χριστουγέννων». Από το μακρινό εκείνο χωριό έφτασαν και στην πατρίδα μας κι ο κόσμος τα ονόμασε «Άστρα του Χριστού».\nΤο λουλούδι λέγεται «αλεξανδρινό». Ανθίζει Δεκέμβριο με Ιανουάριο και η ανθοφορία του διαρκεί 6 – 8 εβδομάδες.


Crete - La Vie En Blog\nCrete Travel Guide-Τι να περιμένεις από την Κρήτη;\nΤα πάντα! Η Κρήτη τα έχει όλα και σε γοητεύει από την πρώτη στιγμή που θα την αντικρίσεις χωρίς αμφιβολία. Ονειρεμένες ακρογιαλιές που μοιάζουν να ξεπήδησαν από τη «γαλάζια λίμνη», trendy beach bars για πιο τρελές καταστάσεις και δυναμικό nightlife για όλα τα γούστα. Από τα κρυστάλλινα νερά και την άμμο-πούδρα της Φαλάσαρνας, στις ατελείωτες πατημασιές πάνω στη γκρίζα άμμο στο Ελαφονήσι με τα χιλιάδες κοχύλια. Από τα πολύχρωμα βότσαλα της Σούγιας στα τιρκουάζ νερά του λιλιπούτειου κόλπου Ίλιγγα. Από τη new age πλαζ της Παχιάς ‘Αμμου στην Παλιόχωρα στα διάφανα νερά του Αϊ-Γιάννη της τελείως ζεν Γαύδου, στη σκιά των κέδρων και με φόντο εξαίσια ηλιοβασιλέματα.\nΚάνεις την πρώτη μου βουτιά στο βαθύ μπλε του Λιβυκού, και «προσγειώνεσαι» στον παράδεισο που λέγεται Τριόπετρα με τους τρεις απίθανους τεράστιους βράχους στην άκρη της παραλίας και την αίσθηση απεραντοσύνης πάνω στα μαύρα βότσαλα. Πετάγεσαι στην αμμώδη παραλία του Αγίου Παύλου ή στη γραφικότατη βοτσαλένια Αγία Φωτεινή. Κι όλα αυτά πολύ κοντά στην εξωτική ομορφιά της Λίμνης Πρέβελη.\nΜεσογειακό τοπίο, απέραντες παραλίες, ενετικές πόλεις, κάστρα και φοινικοδάση, άγρια φαράγγια και αρχαιολογικοί χώροι απροσμέτρητης ιστορικής σημασίας, κοσμοπολίτικα resorts που φιγουράρουν στις σελίδες των σημαντικότερων ταξιδιωτικών περιοδικών του κόσμου και παραδοσιακές συνταγές. Η γενέτειρα του Νίκου Καζαντζάκη, του Δομήνικου Θεοτοκόπουλου, του Νίκου Ξυλούρη και του Ελευθέριου Βενιζέλου, διατηρεί το παραδοσιακό της χρώμα στα απαράλλακτα στο χρόνο χωριά της ενδοχώρας (Ανώγεια, Ζωνιανά, Σφακιά). Ξεδιπλώνει τον κοσμοπολιτισμό της στις εφάμιλλες των ωραιότερων θέρετρων της Μεσογείου (Ελούντα, ‘Αγιος Νικόλαος, Λιμένας Χερσονήσου). Ονειρεμένοι λαβύρινθοι με εξαίσια αρχιτεκτονική της ενετοκρατίας και της τουρκοκρατίας στις παλιές πόλεις Χανίων και Ρεθύμνου.\nΓια να πάρεις μια καλή γεύση της Κρήτης, αφιέρωσε μία εβδομάδα με δέκα ημέρες -φυσικά με αυτοκίνητο-, και γνώρισε την λεβεντογέννα Κρήτη και τις αμέτρητες ομορφιές της. Και κάθε χρόνο θα θες να επιστρέφεις ξανά και ξανά!\nΤα 10 καλύτερα πράγματα να κάνεις και να δεις στην Κρήτη\nΠαλιά Πόλη Χανίων & Ρεθύμνου\nΟι βασικές προτάσεις μου για την Κρήτη\nΦαγητό – Η Κρήτη έχει πολλές επιλογές σε κάθε λογής εστιατόρια και ταβέρνες.\nΜηλιά στο ομώνυμο χωριό\nΝεραντζούλα στο Βουλγάρω\nΛιμάνι στη Σούδα, 14 χιλιόμετρα από τα Χανιά\nΛιμάνι στο Ηράκλειο\nΛιμάνι στο Αγιο Νικόλαο\nΔρομολόγια για Κρήτη έχουν οι Minoan Lines\nΣτην Κρήτη υπάρχουν 2 μεγάλα αεροδρόμια, το Διεθνές Αεροδρόμιο Ηρακλείου (Νίκος Καζαντζάκης) και το Αεροδρόμιο Χανίων (Ιωάννης Δασκαλογιάννης). Υπάρχει επίσης ένα μικρότερο στη Σητεία.\nΚαι τα δύο μεγάλα αεροδρόμια είναι σε μικρές αποστάσεις από τις πόλεις:\nΝίκος Καζαντζάκης: 5 χιλιόμετρα από το Ηράκλειο\nΙωάννης Δασκαλογιάννης: 12 χιλιόμετρα από τα Χανιά\nΑπευθείας πτήσεις έχουν η Olympic Air, η Aegean Airlines και η Sky Express. Η πτήση διαρκεί 50 λεπτά με 1 ώρα από την Αθήνα\nΌταν άκουσα για πρώτη φορά πως υπάρχει ένα χωριό λίγα χιλιόμετρα έξω από τα Χανιά, χωρίς το αγαθό που κατέχει πλέον την πρωτοκαθεδρία στο δυτικό πολιτισμό μας, -το ηλεκτρικό ρεύμα-, η περιέργειά μου φούσκωσε σαν μπαλόνι!\nΥπάρχει μια λίμνη στη Κρήτη, με τη γοητεία μιας απόκοσμης ομορφιάς. Τα νερά της αλλάζουν χρώματα μαγικά, η αύρα της είναι δυνατή σαν να σε διαπερνούν ηλεκτρομαγνητικά κύματα και μια μελωδία μοιάζει να βγαίνει από το νερό.\nΌταν αντίκρισα από το καραβάκι ένα μικρό κολπίσκο μόλις δύο μίλια δυτικά των Σφακίων, στη νότια Κρήτη, με την χαρακτηριστική άσπρη μπλε ομορφιά, νόμιζα πως ονειρευόμουν!\nΠερπατάω στα σοκάκια της παλιάς πόλης των Χανίων και νιώθω πως βρίσκομαι σε μια χρονοκάψουλα που την έχουν αγγίξει Έλληνες, Ενετοί, Τούρκοι, Εβραίοι και Αιγύπτιοι.\nΜπορεί να μοιάζουν εξωτικές, παραλίες που θα βρίσκαμε στην άλλη άκρη του κόσμου, αλλά είναι στα πόδια μας, στη μοναδική Κρήτη με εικόνες που δημιουργούν από μόνες τους συναισθήματα που δεν ξεχνιούνται εύκολα!\nΉθελα πολλά χρόνια να επισκεφτώ τα Μάταλα, να μπω μέσα στις σπηλιές των Χίπις, που στο μυαλό μου είχαν πάρει μυθικές διαστάσεις, να φανταστώ πώς ζούσαν, πώς περνούσαν τις μέρες και τις νύχτες τους κάτω από τον έναστρο Κρητικό ουρανό.\nCrete 9 related articles


Άννα Αγγελοπούλου: Η μετανάστευση στη ζωγραφική: πίνακες του Jacques Joseph (James) Tissot\nΗ μετανάστευση στη ζωγραφική: πίνακες του Jacques Joseph (James) Tissot\nH μετανάστευση στη ζωγραφική\nΗ μετανάστευση στις Η.Π.Α. από τα λιμάνια της Βικτωριανής Αγγλίας και οι σκηνές από τα ναυτικά ταξίδια των μεταναστών προς το άγνωστο ήταν συναρπαστικά θέματα για τον Γάλλο ζωγράφο Jacques Joseph (James) Tissot (1836-1902). Τις τελευταίες δεκαετίες του 19ου αιώνα και τις πρώτες του 20ού οι άθλιες οικονομικές συνθήκες ανάγκασαν εκατομμύρια Βρεττανών και άλλων Ευρωπαίων να μεταναστεύσουν από τις πατρίδες τους με την ελπίδα μιας καλύτερης ζωής σε μια άλλη ήπειρο. Ο Τissot, ο oποίος γεννήθηκε στη Νάντη, ένα θαλασσινό λιμάνι της γαλλικής ακτής, είχε και ο ίδιος βρεθεί στη θέση του ταξιδιώτη-μετανάστη, αφού από τα 1860 ταξίδεψε πρώτα στην Ιταλία και από τα 1862 εγκαταστάθηκε στο Λονδίνο όπου άρχισε να εκθέτει έργα του στις εκθέσεις της Βασιλικής Ακαδημίας, κερδίζοντας την υποστήριξη πλούσιων φιλότεχνων.\nΣτον παρακάτω πίνακα ο Tissot απεικονίζει σε καράβι μία νεαρή γυναίκα μετανάστρια που κρατά στην αγκαλιά της ένα μωρό. Ένας μάλλον ηλικιωμένος άνδρας της τείνει το χέρι για να τη βοηθήσει να κατεβεί τις σκάλες του καραβιού.\nJ. Tissot, Οι μετανάστες. 1879-1880. Ιδιωτική Συλλογή.\nΗ ίδια σκηνή απεικονίζεται και σ᾽ένα χαρακτικό που βρίσκεται στο Εθνικό Ναυτικό Μουσείο στο Γκρίνουιτς του Λονδίνου.\nJ. Tissot, Οι μετανάστες. 1880. Εθνικό Ναυτικό Μουσείο στο Γκρίνουιτς. Λονδίνο (National Maritime Museum. Greenwich- London).\nΈνα ακόμα χαρακτικό του James Tissot απεικονίζει μία πραγματικά δραματική σκηνή: τον αποχαιρετισμό δύο φίλων σ᾽ ένα καράβι που ετοιμάζεται να αναχωρήσει για τις ΗΠΑ. Τα κιβώτια μπροστά στους φίλους γράφουν τον τόπο του προορισμού τους, Αλαμπάμα και Νέα Υόρκη. Στο βάθος διακρίνονται και άλλοι επιβάτες να αποχαιρετούν τους δικούς τους...\nJ. Tissot, Οι δύο φίλοι. 1881. Εθνικό Ναυτικό Μουσείο στο Γκρίνουιτς- Λονδίνο(National Maritime Museum - Greenwich. London).\nΜια ναυτική σκηνή αποχαιρετισμού απεικονίζει και ο παρακάτω πίνακας. Οι τρεις γυναίκες (η μία είναι ηλικωμένη, για αυτό κάθεται), ο ένας άνδρας και το παιδί που μόλις διακρίνεται μπροστά του, αποχαιρετούν, έχοντας γυρισμένη την πλάτη τους στο κοινό. Φαίνεται ότι είναι καλοντυμένοι. Από τα ρούχα τους καταλαβαίνουμε ότι δεν ανήκουν σε χαμηλή κοινωνική τάξη. Υπερατλαντικά θαλάσσια ταξίδια έκαναν και εύποροι ταξιδιώτες υπό διαφορετικές συνθήκες, εννοείται, από τις συνθήκες των φτωχών μεταναστών.\nJ. Tissot, Αποχαιρετισμός στο Mersey. 1881. Ιδιωτική Συλλογή.\nΑναρτήθηκε από Αννα Αγγελοπούλου στις 2:04 μ.μ.\nΕτικέτες η εργατική τάξη στη ζωγραφική, κοινωνικοί αγώνες στη ζωγραφική, James Tissot


The Final Four: Αυτά είναι ονόματα της κριτικής επιτροπής! - MaryMary.gr\nΜόλις αποκαλύφθηκαν οι 4 κριτές του The Final Four!\nΤο νέο μουσικό παιχνίδι του Ant1, με παρουσιάστρια την Ζέτα Μακρυπούλια, σύντομα θα κάνει πρεμιέρα στις οθόνες μας και πριν από λίγο το Fthis.gr μας αποκάλυψε ποια θα είναι τα 4 άτομα που θα δούμε στην κριτική επιτροπή. Και πραγματικά δεν θα πιστέψεις δυο από τα τέσσερα ονόματα που θα δεις παρακάτω!\n«Μιχάλης Χατζηγιάννης: Πριν από εκείνον η ποπ στην Ελλάδα ήταν ένα περιφερειακό, επιφανειακό είδος. Ο Μιχάλης Χατζηγιάννης άλλαξε την ελληνική ποπ για πάντα και έγινε ο μεγαλύτερος Έλληνας σταρ του τραγουδιού. Με σπάνιο μέταλλο και μεγάλες συνθετικές δυνατότητες, τα τελευταία χρόνια δείχνει μία νέα, ώριμη πτυχή της διαχρονικής μουσικής του.\nΝίκος Μωραΐτης: Ο πιο καταξιωμένος στιχουργός της γενιάς του. Έχει συνεργαστεί με τους κορυφαίους του ελληνικού τραγουδιού (Αλεξίου, Γαλάνη, Πρωτοψάλτη, Μητροπάνο, Χατζηγιάννη, Ρέμο κ.α.) και τους έχει προσφέρει τεράστιες επιτυχίες αλλά και διαχρονικά συγκινητικές στιγμές με την ιδιαίτερη γραφή του»


ΕΛΛΗΝΩΝ ΝΕΑ: «Την ώρα της επέμβασης είδα τον Αγ. Ιωάννη το Ρώσο»\nΤην προσωπική της ιστορία και το δύσκολο διάστημα που πέρασε όταν χειρουργήθηκε στον εγκέφαλο για την αφαίρεση όγκου, περιέγραψε στην Ελεονώρα Μελέτη η δημοσιογράφος και παρουσιάστρια Ανθή Βούλγαρη, αποκαλύπτοντας το μεγάλο θαύμα που συνετελέσθη και άλλαξε τη ζωή της.\n«Έπαθα επιληπτική κρίση την ώρα που κοιμόμουν. Έκανα εξετάσεις και μου βρήκαν όγκο στο κεφάλι. Δεν ήθελα να ζω με φάρμακα γι’ αυτό αποφάσισα να κάνω την επέμβαση. Πίστεψα ακόμα περισσότερο στον Θεό όταν έμαθα για τον όγκο. Έκλαψα, πέρασαν πολλά από το μυαλό μου. Με έβαλαν στο κρεβάτι, μου φόρεσαν το σκουφί και τη ρόμπα και λέω “Παναγία μου, που πάω; Τι πάω να κάνω τώρα;”. Στη σκέψη ότι θα άνοιγαν το κεφάλι μου και ότι θα έμπαιναν μέσα με εργαλεία, λέω “τι κάνω;”. Και με το που είδα και τον πατέρα μου να καταρρέει. Ήμουν οκτώ ώρες μέσα στο χειρουργείο», είπε με δάκρυα στα μάτια η Ανθή Βούλγαρη.\nστις Δευτέρα, Δεκεμβρίου 23, 2019


Ο τελευταίος επαγγελματικός αγώνας του Λουιζόν στο Kick Boxing\nΗ σχολή των πρωταθλητών TOUCH GLOVE παρουσιάζει τη διεθνή διοργάνωση αγώνων KING OF WAR, η οποία και θα πραγματοποιηθεί για πρώτη φορά στη Κύπρο, στο κλειστό στάδιο Αγίου Δομετίου, στη Λευκωσία.\nΛουιζόν Λοίζου kick boxing Αθλητισμός\nΣτους αγώνες, οι οποίοι θα περιλαμβάνουν Boxing, Muay Thai και Lock Boxing, θα λάβουν μέρος Κύπριοι και ξένοι πρωταθλητές στις κατηγορίες τους. Στον αγώνα της βραδιάς θα αγωνιστεί ο Κύπριος Πρωταθλητής Ευρώπης Kick Boxing Βαρέων Βαρών, Λουιζόν Λοίζου, για να διεκδικήσει τον Παγκόσμιο τίτλο της Διεθνούς Ομοσπονδίας Kick Boxing WFCA, απέναντι στον Ουκρανό πρωταθλητή Γιούρι Κορμπένκο.\nΗ ιδιαιτερότητα αυτού του αγώνα βρίσκεται στο ότι αποτελεί τον τελευταίο επαγγελματικό αγώνα του Λουιζόν στο Kick Boxing αφού έχει ήδη εγγραφεί στη Διεθνή Ομοσπονδία επαγγελματικής Πυγμαχίας όπου έχει ήδη κερδίσει πρόσφατα στη Ρίγα της Λετονίας, τον πρώτο του επαγγελματικό αγώνα και ανήλθε στη θέση 804 της Διεθνούς βαθμολογίας. Η μαζική σας παρουσία και στήριξη στη προσπάθεια του Λουιζόν θα είναι καθοριστική.\nΟι αγώνες, οι οποίοι έχουν τεθεί υπό την αιγίδα του Προέδρου της Κυπριακής Δημοκρατίας κυρίου Νίκου Αναστασιάδη, θα πραγματοποιηθούν το Σάββατο, 15 Δεκεμβρίου, στο κλειστό στάδιο Αγίου Δομετίου και θα αρχίσουν στις 7.30μμ με εντυπωσιακή επίδειξη μόδας της ADIDAS.\nΤην εκδήλωση διοργανώνει η σχολή πρωταθλητών TOUCH GLOVE με χορηγούς επικοινωνίας το SPORTIME και τη CITY.com.cy\nΕισιτήρια προπωλούνται μέσα από την ιστοσελίδα της soldoutticketbox.com και από επιλεγμένους χώρους.\nΓια περισσότερες πληροφορίες: 96530674\nΤα 5 ερωτήματα που θέτει ο ΚΙΣΑ για την υπόθεση του 5μηνου βρέφους